Reintegracija povratnika u društvo predstavlja veliki izazov sa kojim se Srbija suočava. U ovom procesu od presudnog značaja za njihov ostanak u Srbiji i uključivanje u savremene društvene i tokove je pronalazak zaposlenja.\nU cilju pružanja podrške socijalnoj inkluziji i ekonomskom osnaživanju povratnika po osnovu Sporazuma o readmisiji i potencijalnih migranata, u okviru globalnog programa Migracije za razvoj, za ova lica organizovan je niz obuka za zanimanja koja su tražena na tržištu rada. Ovaj projekat sprovodi Nemačka organizacija za međunarodnu saradnju – GIZ, a finansira Vlada Savezne Republike Nemačke.\nObuke su do sada održane u 10 gradova – Boru, Knjaževcu, Beogradu, Vranju, Pirotu, Beočinu, Kikindi, Nišu, Kragujevcu i Užicu u saradnji sa partnerima na lokalnom nivou. Zanimanja koja su ponuđena kroz ove obuke su frizer, pomoćnik frizera, pedikir, manikir i kozmetičar. Svjetlana Đokić, koordinatorka programa u Srbiji, istakla je da je jedan od razloga što su baš ova zanimanja odabrana taj što žene u tim delatnostima mogu lakše da se zaposle. „Ova zanimanja otvaraju im mogućnost kako da posao pronađu u lokalnim salonima, tako i da se samostalno bave tim delatnostima i na taj način ostvare prihod,“ naglasila je Đokić. Ona je dodala da je za povratnike u Srbiju posao jedna od najizraženijih potreba, jer im omogućava da sebi i svojim porodicama obezbede egzistenciju i perspektivu za budućnost.\nProgram se sastojao od kombinacije teorijskog i praktičnog dela obuke za navedena zanimanja, a osim praktičnih znanja, kao „start up“ podrška obezbeđeni su i paketi materijala za svaku polaznicu kursa. Kroz ceo ciklus obuke u nevedenih pet gradova ukupno je prošlo 100 kandidatkinja, od kojih je 50 zaposleno u lokalnim salonima. Jedna od polaznica koja je dobila sertifikat za pedikira i manikira je Suzana Selimović, koja se iz Nemačke sa porodicom vratila pre pet godina. „Dugo nisam mogla da nađem posao, pa sam zato odlučila da steknem neke nove veštine i kroz obuku za pedikira i manikira pokušam da nam obezbedim budućnost. Prvo ću potražiti zaposlenje u nekom od lokalnih salona, a onda ću sa ćerkama pokušati da pokrenem sopstveni posao“, rekla je o svojim planovima.\nOsim podrške u edukaciji i zapošljavanju, program obezbeđuje i dodatno savetovanje svih polaznica obuke o efikasnijem korišćenju institucionalnih mera podrške za socijalnu i ekonomsku reintegraciju koje nude nacionalne institucije, međunarodne i nevladine organizacije. Program ih takođe informiše o drugim merama pomoći koje obezbedjuje nemačka Vlada.\nAzil u Srbiji tražilo 4.400 ljudi\nU brodolomu blizu Sirije nestalo više od 100 migranata\nČeška: Bolje sankcije nego migranti


Beta 23. januara 2021. 17:25\nGradjani Niša su se danas, četvrte subote uzastopno, okupili na Bulevaru Medijana, gde je 4. januara „audi“ usmrtio Andreja Prekljušaja (12) i Dejana Ilića (48).\nNišlija Aleksandar Bakić rekao je da gradjani uz podršku advokata pripremaju nacrt „Andrejevog zakona“ koji će saobraćajne nesreće sa smrtnim ishodom tretirati kao krivično delo ubistva.\nOn je kazao da će tražiti da kazna za „ubistva u saobraćaju“ bude 10 do 30 godina zatvora, a tražiće i oštrije kazne za prekoračenje brzine jer su, kakao je ocenio, sada važeće kazne „blage i besmislene“.\nBakić je rekao da su gradjanima Niša pomoć u izradi nacrta zakona ponudili sindikat „Sloga“, advokati i drugi pravnici iz čitave Srbije.\nNišlija Milan Miljković izjavio je da će naredni korak biti potpisivanje peticije koja će omogućiti da nacrt „Andrejevog zakona“ stigne do Skupštine Srbije na usvajanje.\nLjiljana Kostadinović izjavila je da su njen poginuli unuk Andrej i Dejan Ilić šetali trotoarom kada ih je „audi“ udario, te smatra da to što im se dogodilo nikako ne može da se smatra saobraćajnim prekrašajem, već ubistvom.\nNa mestu nesreće na Bulevaru Medijana danas je postavljen veliki transparent sa fotografijom nastradalog dečaka i natpisima „Pravda za Andreja“ i „Andrejev zakon“.\nNa tom mestu je i transparent s likom arhitekte Jovane Petković (25) koja je decembra poginula na Bulevaru Nemanjića, kada je u njen auto udario automobil kojim je upravljao pijani mladić. Na tom transparentu piše „Pravda za Jovanu“ i „Stop nasilničkoj vožnji“.


Sekretarka za unutrašnju bezbednos Kirsten Nilsen i njen prethodnik Džej Džonson svedoče pred senatskim Odborom za obaveštajne poslove, 21. mart 2018.\nAmerička sekretarka za unutrašnju bezbednost Kirsten Nilsen saopštila je u sredu da će sajber bezbednost izbora biti glavni prioritret sekretarijata, da bi se sprečilo strano mešanje na izborima za Kongres u novembru.\nNilsen je u svedočenju pred senatskim Odborom za obaveštajne poslove istakla da će "izborne aktivnosti biti prioritet nad svim ostalim ključnim infrastrukturnim sektorima".\nDodala je da, uprkos federalnim naporima da se poboljša izborna infrastruktura, i dalje "postoji pretnja od mešanja" i da sekretarijat prepoznaje da su kongresni i budući izbori moguće mete ruskih hakerskih napada.\nNilsen je svedočila dan nakon što je odbor preporuči da Kongres što pre usvoji zakonski predlog za sprečavanje Rusije da se meša u izbore u novembru, kao što je to uradila tokom predsedničke kampanje 2016. godine.\nU sredu je svedočio i bivši sekretar za unutrašnju bezbednost Džej Džonson koji se saglasio sa preporukama odbora, ali i upozorio da one možda neće biti dovoljne da se spreči strano mešanje u američke izbore.\n"Imajući u vidu naš izborni sistem i aktuelnu politiku, nacionalni izbori se odlučuju u nekoliko okruga, u nekoliko ključnih saveznih država. Ishod bi stoga mogao da bude veoma neizvestan", naglasio je Džonson.\nI Sekretarijat za unutrašnju bezbednost i američke obaveštajne agencije upozorili su da ima nagoveštaja da ruski agenti pripremaju novu kampanju za mešanje u izbore za Kongres, kada se odlučuje o tome ko će imati većinu u oba doma.\n"Ovo pitanje je hitno. Ako i sutra počnemo da rešavamo ove probleme, možda nećemo na vreme moći da spasimo sistem za 2020. godinu, kada se održavaju sledeći predsednički izbori", upozorio je predesadavjući Odbora za obaveštajne poslove, republikanski senator Ričard Bur.\nOdbor više od godinu dana sprovodi dvostranačku istragu mešanja Rusije u američke izbore 2016. godine.


„Kultfest“: Podrška kulturi i humanosti -\n„Kultfest“: Podrška kulturi i humanosti\nUčenici odjeljenja četvrto devet iz bijeljinske Gimnazije „Filip Višnjić“, u okviru projekta „Ja, građanin“, organizuju u četvrtak i petak, 15. i 16. februara, festival simboličnog naziva „Kultfest“.\nOvaj projekat razvoja kulture i humanosti biće otvoren slikarskom radionicom koju će voditi bijeljinski slikar Spomenko Đekić.\nRadionica je otvorenog tipa, namijenjena djeci između 11 i 14 godina, gdje će talentovani mališani usavršavati grafitnu tehniku, a biće održana u četvrtak, 15. februara, od 15.00 do 18.00 časova u prostorijama Muzeja Semberije.\nPrvi dan festivala biće odigrana višestruko nagrađivana predstava "Terapija", banjalučkog pozorišta "Dis". Predstava će biti odigrana u Centru za kulturu "Semberija" sa početkom u 20.00 časova, a cijena ulaznice je dvije KM.\nDrugog dan manifestacije, 16. februara, predviđeno je predavanje diplomiranog filozofa profesora Gordana Živića o temi "Zaštita ugroženih vrsta", koje će biti održano u Narodnoj biblioteci "Filip Višnjić" od 18.00 časova.\n"Kultfest" biće završen humanitarnom žurkom u "Jelen pabu" od 20.00 časova.\nCijena ulaznice je dvije KM, a sav prihod od ulaznica za predstavu i žurku biće namijenjen za liječenje Aleksandra Gajića iz Zvornika.\n"Biće to veče rok i eletronske muzike, gdje će se, nadamo se, još jednom pokazati nesebičnost i humanost naših sugrađana", naveli su organizatori.


Načelnik Tanović posjetio porodicu iz SOS Dječijih sela u BiH – TVSA.BA\nNaslovna/Vijesti/Sarajevo/Načelnik Tanović posjetio porodicu iz SOS Dječijih sela u BiH\nOpćina Novo Sarajevo osigurala je je sredstva u iznosu od 31.500 KM za pokrivanje godišnjih troškova porodice iz SOS Dječijih sela u BiH. Tim povodom, načelnik Općine Hasan Tanović posjetio je porodicu SOS mame Paše iz SOS Dječijeg sela Sarajevo.\n– Veliko nam je zadovoljstvo što smo danas posjetili porodicu kojoj smo, kao odgovorna lokalna zajednica, olakšali svakodnevni život i brigu za šestoro divne djece. Ovom posjetom, također želimo odati veliko poštovanje menadžmentu i svim uposlenicima SOS Dječijih sela u BiH, koji sa velikom ljubavlju i pažnjom ovoj djeci pružaju osjećaj porodice i zajedništva. Nakon prvog sastanka održanog prošle godine sa predstavnicima SOS Dječijih sela u BiH na kojem je iskazana potreba za pomoći u finansiranju jedne porodice, prepoznali smo značaj porodičnog modela brige i podrške najranjivijim kategorijama društva te odmah poduzeli konkretne korake obezbijedivši sredstva u iznosu od 31.500 KM u Budžetu Općine za ove namjene. Moja želja, kao načelnika ove Općine je da ovo bude stalna stavka u Budžetu i narednih godina, a što će iskreno se nadam podržati i Općinsko vijeće – istakao je načelnik.\nDonacijom je ozvaničen nastavak prijateljstva Općine i organizacije SOS Dječija sela u BiH, a sredstva će biti usmjerena na podršku porodici, te će biti osigurano sve ono što je potrebno dječacima i djevojčicama iz jedne porodice tokom godine dana.\nnovo sarajevo SOS


POSLOVNE APLIKACIJE - IT4YOU\nPored aplikacija koje radimo po zahtevu klijenata, tokom vremena, razvili smo niz aplikacija namenjenih specifičnim uslužnim delatnostima. Glavna prednost ovih rešenja je što je softver prilagodjen odredjenim tipovima delatnosti (Saloni lepote, Sportski Centri, Catering, Igraonice, FastFood, Zabavni parkovi za decu, itd.) i dodatno se može prilagoditi specifičnim potrebama svakog korisnika.\nMislimo da aplikacija nije dovoljno dobra ukoliko zadovoljava potrebe kompanije a ne donosi nikakav benefit njenim krajnjim korisnicima – kupcima proizvoda ili usluga. Aplikacija, pored operativne uloge, ima za cilj da ukaže na propuste i time poboljša poslovanje. Iz tog razloga, gotovo sve aplikacije koje pravimo, koncipiramo tako da se iz njih mogu izvući kvalitetne statistike i time planira buduće poslovanje.\nUvek se trudimo da prvo sagledamo potrebe klijenta, i na osnovu izvedenih zaključaka u što većoj meri automatizujemo procese i digitalizujemo, inače nepotrebnu komunikaciju izmedju kompanija ili kompanije i njenih korisnika.


Foto: Milan Ilic tanjug_nebojsa raus mitar mitrovic / RAS Serbia\nkombo poznati pevaci\nTo je zvanično potvrđeno pomenutom mediju iz Turističke organizacije Budve, nakon punih mesec dana od kada su im uputili zvanični dopis, a potom i urgenciju. Samo za ove tri muzičke zvezde izdvojeno je neverovatnih 130.000 evra, od čega je polovina uplaćena na njihove račune krajem prošle godine.\nKako se navodi u odgovoru, Džibonijev ugovoreni honorar je bio čak 80.000 evra, dok je Lepa Brena ugovorila znatno nižu cenu u odnosu na njega, 35.000 evra. Turistička organizacija je pevaču uplatila avans u iznosu od 40.000, dok je njegova koleginica iz Srbije unapred uzela 17.500 evra.\n(FOTO) ZBOG FUDBALERA SE ODREKLA KARIJERE Bila omiljena zvezda "Granda", pa napustila Srbiju, udala se i evo kako danas IZGLEDA\n"BIO SAM SKUPLJI OD ŠABANA ŠAULIĆA" Voditelj na slavljima zarađivao ogroman novac: "Njegov honorar je bio 10.000 evra"\nHrvatska zvezda Nina Badrić koštala ih je mnogo manje - 15.000 evra, od čega je unapred dobila polovinu (7.500).\nNa dočeku u Budvi trebalo je da nastupi i Petar Grašo za istu svotu, s tim što on nije dobio avans.\nTijana Dapcevic_110915_Ras foto Goran Srdanov 004\nTijana Dapčević je, navodi se, ugovorila honorar od 12.000 evra, od kojih joj je plaćena polovina iznosa, i ona će taj novac morati da vrati. S druge strane, Isak Šabanović je trebalo da dobije 4.000, ali njemu novac nije unapred uplaćen.\nIako je dogovor da zvezde koje su uzele avans u toku godine treba da odrade nastup u tom gradu, nastao je još jedan problem. Naime, činjenica je da su novogodišnji honorari uvek znatno skuplji od regularnih, te se postavlja pitanje kako će se tolike svote pravdati. Nagađalo se da bi pevači unapred uzeti novac mogli da "odrade" na nekoj od tradicionalnih lokalnih manifestacija, na primer Danima širuna ili Petrovačkoj noći, ali se smatra da su honorari za te događaje precenjeni. Jedina alternativa je da iste zvezde nastupe za doček sledeće Nove godine.\nInače, "Vijesti" su ranije pisale i da je datum koncerta Zdravka Čolića za Novu godinu u Kotoru pomeren. Takvu mogućnost nisu ugovorili u Opštini i Turističkoj organizaciji Bara za gostovanje Dina Merlina, ali su tvrdili da su se, u slučaju da koncert bude otkazan - zaštitili.\n- Imajući u vidu mogućnost zabrane održavanja svih manifestacija zbog pogoršanja epidemiološke situacije, ugovor koji smo potpisali sa agencijom koja predstavlja Zdravka Čolića daje mogućnost pomeranja datuma održavanja na termin o kojem ćemo se naknadno dogovoriti. Sa ostalim izvođačima koji je trebalo da budu angažovani imali smo samo usmene dogovore - rekli su "Vijestima" iz kotorske Turističke organizacije.\nVIDEO: Intervju sa Dinom Merlinom\nIntervju sa Dinom Merlinom\nLepa Brena Dino Merlin Zdravko Čolić Nina Badrić Petar Grašo Tijana Dapčević


NAJNOVIJA VEST: Albanci kamenovali srpske autobuse, ima povređenih\nNAJNOVIJA VEST: Albanci kamenovali srpske autobuse, ima povređenih\nObeležavanje Vidovdana na Kosovu i Metohiji prate brojni događaji, a centralno okupljanje je bilo u manastiru Gračanica. Međutim, ni ove godine obležavanje nije prošlo bez incidenata, javljaju „Novosti“.\nAlbanci napadaju kamenjem srpske školske autobuse na povratku sa Gazimestana. Oštećeno je pet autobusa, ima i povređenih.\nPovređenima se pruža pomoć u Domu zdravlja u Gračanici. Svedoci kažu da su grupe Albanaca čekale srpske autobuse u zasedama, neki su čak pratili kolima autobuse i bacali kamenje, napisao je na svom twitter nalogu iguman manastira Visoki Dečani Sava Janjić.\nDirektor Vladine Kancelarije za KiM poručio je danas iz Dečana Srbima u pokrajini da nikada neće ostati sami i da ih Vlada Srbije neće ostaviti.\n„Vlada Srbije će biti u Dečanima kao što će biti u Mitrovici i bilo gde drugde na Kosovu i Metohiji“, poručio je Vulinu Dečanima.\nOn je rekao da današnje obeležavanje Vidovdana protiče mirnije nego prošle godine i da bi voleo da to nije polod pritiska međunarodne zajednice na Prištinu već plod promenjenih okolnosti i promenjenog shvatanja sveta.\n„Voleo bih da privremene institucije u Prištini shvate da nasilje ništa ne rešava i da nasiljem mogu samo da otežaju svakom ko živi na prostoru Kosova i Metohije“, rekao je Vulin.\nOn je istakao da je međunarodna zajednica uložila veliki pritisak da ne dođe do velikih incidenata na ovaj Vidovdan, što dobrim delom govori o promenjenoj ulozi Srbije i njenom povećanom ugledu i više nije jednostavno dizati ruku na Srbiju.


Smanjite gas na auto-putu | TV KANAL 9 NOVI SAD\nNaslovna EMISIJE Smanjite gas na auto-putu\nSmanjite gas na auto-putu\nVIDEO K9: Počeloje merenje prosečne brzine između naplatnih rampi na auto-putevima u Srbiji i kažnjavanje vozača koji je prekorače. Direktor policije Vladimir Rebić je ranije rekao da je policija spremna za ovu novinu i da je, zahvaljujući saradnji sa "Putevima Srbije", uspela da resurse tog preduzeća iskoristi da pribavi potrebne podatke, a to su vreme ulaska na određenu naplatnu rampu i vreme izlaska.\nPosle probnog perioda, počelo je merenje prosečne brzine između naplatnih rampi na putevima u našoj zemlji.\nProbno merenje, kako je saopšteno, dalo je tačne rezultate i na osnovu njega će biti kažnjavani vozači koji prekorače dozvoljenu brzinu. Vozači odmah po napuštanju naplatne rampe na bloku za plaćanje mogu da iščitaju svoju prosečnu briznu i vide da li su je prekoračili.\nStranim državljanima koji prekorače brzinu kazna će se na licu mesta naplaćivati, a našim vozačima će stizati na kućnu adresu.\nInače, postoji inicijativa Ministarstva građevine, saobraćaja i infrastrukture da se maksimalna brzina podigne na 130 kilometara na čas, čime bi putnici u tranzitu uštedeli 22 minuta na prolasku kroz Srbiju.\nKoroz Koridor 10 tokom ove turističke sezone prošlo je oko 3.800.000 vozila , a prema kompletno obrađenm rezultatima, pokazalo se da vozači iz Srbije manje krše brzinu nego tranzitni turisti.\nPrethodni tekstHumani za malu Srnu\nSledeći tekstUhapšen “kralj kokaina Milana” posle 23 godine bekstva


Ambasador je, ovom prilikom, istakla da joj je veliko zadovoljstvo što je prisustvovala svečanosti i mogla da vidi kako žive pripadnici srpske zajednice u Vukovaru i kako obeležavaju školsku slavu, koja se svečano obeležava i širom Srbije. Ukazala je da je iskoristila priliku da školi pokloni 40 tablet računara, kao donaciju jedne poznate srpske firme. Ambasador je istakla i da su tablet uređaji marke “Tesla”, koje proizvodi Elektrotehnički fakultet “Nikola Tesla” u Beogradu, na koji način se promoviše i fakultet i najveći svetski naučnik srpskog porekla.\nNavela je da je ova akcija samo deo projekta, koji je Ambasada započela još prošle godine.\nAmbasador je podsetila da su prvi tablet računari donirani Pravoslavnoj opštoj gimnaziji “Kantakuzina Katarina Branković” u Zagrebu i Bogosloviji “Sv. Tri jerarha”, u manastiru Krka, te izrazila nameru da nastavi sa ovom akcijom, imajući u vidu veliku zainteresovanost brojnih privatnih donatora i kompanija iz Srbije.


Хрватска упутила ноту Србији због Дачићевих изјава о Јасеновцу | Јадовно 1941. – КУЛТУРА СЈЕЋАЊА\nMinistarstvo spoljnih i evropskih poslova Hrvatske uputilo je notu Ambasadi Srbije u Zagrebu, kojom izražava “duboko nezadovoljstvo” zbog izjava ministra spoljnih poslova Srbije Ivice Dačića u sjedištu UN u Njujorku prilikom otvaranja izložbe “Jasenovac – pravo na nezaborav”.\nU noti se navodi da su “izjave ministra Dačića u UN pokazale da Republika Srbija nastavlja sa zloupotrebom i manipulisanjem žrtvama Jasenovca u dnevnopolitičke svrhe”.\n“Ministarstvo spoljnih i evropskih poslova upozorava da ovakve neistinite i uvredljive izjave upućene prema Republici Hrvatskoj i njenim zvaničnicima dovode u sumnju iskrenost deklarativnih stanovišta Republike Srbije o želji za pomirenjem i izgradnjom dobrosusedskih odnosa”, navodi se u noti, koju je prenio N1.\nIvica Dačić je na otvaranju izložbe rekao da se strahote u Jasenovcu ne smiju zaboraviti i da on mora ostati jedan od najznačajnijih simbola stradanja Srba, Jevreja, Roma, antifašista Hrvata i drugih nacija, simbol masovnog i besprimerno surovog ubijanja.\n“Isto tako kao što srpski narod ima dovoljno smelosti, hrabrosti i morala da sagleda svoje greške u prošlosti, da kazni, uhapsi i osudi one koji su vršili zločine nad drugim narodima i svi drugi narodi imaju obavezu da ne rehabilituju zločince”, rekao je Dačić.\nJedan odgovor na „Hrvatska uputila notu Srbiji zbog Dačićevih izjava o Jasenovcu“\n28. januara 2018. u 16:02\nDa,tipično za hrvate-nije problem što su oni imali logore za djecu i oči im vadili,nije problem što su nejač bacali u jame,ali jeste problem da se to spominje…eh,Dučiću svaka ti je zlatna!


Zajednički odgovor EU na izbegličku krizu\n18:43, 24.08.2015, Nemačka kancelarka Angela Merkel i francuski predsednik Fransoa Oland pozvali su danas na zajednički odgovor EU na najgoru izbegličku krizu koja je pogodila Evropu posle Drugog svetskog rata.\nUnesko: Uništavanje Palmire je ratni zločin\n18:19, 24.08.2015, Ekstremisti Islamske države, koji su uništili drevni hram u sirijskom gradu Palmiri, počinili su "ratni zločin", ocenjuje generalna direktorka Uneska Irina Bokova.\nTači:Nećemo dozvoliti Republiku Srpsku na Kosovu\n17:59, 24.08.2015, Ministar spoljnih poslova Kosova Hašim Tači izjavio je da će Zajednica srpskih opština (ZSO) biti formirana u skladu sa kosovskim ustavom i zakonima, te da Priština neće dozvoliti formiranje "Republike Srpske" na Kosovu.\n17:52, 24.08.2015, Evropska unija neće uvoditi graničnu kontrolu između zemalja članica Šengenske zone, te ostaje na snazi pravo na putovanje bez pasoša, uprkos velikim pritiscima da se uvede kontrola na unutrašnjim granicama zbog velikog priliva migranata u EU.\nVučićeva inicijativa pomirenja dobrodošla, ali...\n17:43, 24.08.2015, Ministar spoljnih poslova Kosova Hašim Tači izjavio je da su inicijative za pomirenje koje dolaze od predsednika Vlade Srbije Aleksandra Vučića dobrodošle, ali da bi, kako je rekao, uspele, one moraju biti utemeljene na punom, a ne selektivnom prihvatanju istine o onome što se dogodilo u bivšoj Jugoslaviji, o ratovima u Sloveniji i Hrvatskoj, sve do rata na Kosovu 1999.\n"Školama su potrebni i pedagozi i psiholozi"\n17:22, 24.08.2015, Otpuštanje pedagoga i psihologa kratkoročno donosi uštedu, ali će ostaviti posledice po celo društvo, kaže predsednica Društva pedagoga Biljana Radosavljević.\nU Brisel sa nadom da će se rešiti važna pitanja\n16:44, 24.08.2015, Srpska delegacija odlazi u Brisel u nadi da će najvažnija pitanja za srpski narod na KiM biti rešena, izjavio je danas premijer Aleksandar Vučić u razgovoru sa izvestiocem Komiteta za politička pitanja i demokratiju Parlamentarne skupštine Saveta Evrope Agostinom Kondeom.\nJamajčanka Frejzer Prajs osvojila titulu na 100 m\n16:25, 24.08.2015, Jamajčanska atletičarka Šeli En Frejzer Prajs osvojila je danas titulu u trci na 100 metara na prvenstvu sveta u Pekingu.\n15:55, 24.08.2015, Premijer Aleksandar Vučić izjavio je danas da smo u prošlosti "besplatne" udžbenike plaćali ustvari duplo skuplje pa je deficit Beograda bio 21 odsto i upitao kakva je to "strašna država" u kojoj se kupuju knjige za decu.\n15:29, 24.08.2015, Najavljena iz evropskih centara moći kao dobitna kombinacija koja će primenom evropskih standarda u pravosuđu, carini i policiji uvesti red u kosovsko društvo, misija Euleksa za sedam godina i sama postala izvor korupcije.\nDanilović podneo ostavku\n15:18, 24.08.2015, Predsednik Košarkaškog kluba Partizan Predrag Danilović podneo je danas ostavku na tu funkciju, pošto, kako je rekao. ne može više da pomogne crno-belima, i preuzeo je odgovornost za sve dobre rezultate i loše poteze.\nProduženje pritvora Ivanoviću vrhunski bezobrazluk\n15:12, 24.08.2015, Premijer Srbije Aleksandar Vučić ocenio je danas da bi produženje pritvora lideru Građanske inicijative SDP Oliveru Ivanoviću bio vrhunski bezobrazluk i drskost.\nPronađeno pet tela utopljenika spaseno 80 izbeglic\n15:01, 24.08.2015, Grčka i turska Obalska straža pronašle su danas ukupno pet tela utopljenika koji su život izubili u pokušaju da preko Egejskog mora dođu do grčkog ostrva Lezbos.\n14:50, 24.08.2015, Premijer Srbije Aleksandar Vučić, pred novu rundu dijaloga u Briselu, rekao je da mnogi, a ni kosovski ministar inostranih poslova Hašim Tači, ne znaju šta su izvršna ovlašćenja, te poručio da Srbija neće pristati da Kosovo bude suverena država kao što je Bosna i Hercegovina.\nVojni lekari u Preševu - dnevno 70-100 migranata\n14:47, 24.08.2015, Lekari niške Vojne bolnice, koji su anagažovani u Preševu na pružanju pomoći migrantima dnevno u proseku imaju od 70 do 100 pacijenata.\nVučić: Odluka o izborima do kraja septembra\n14:45, 24.08.2015, Predsednik Vlade Srbije Aleksandar Vučić izjavio je danas da će do kraja septembra doneti odluku da li će, pored pokrajinskih i lokalnih izbora, biti održani i vanredni republički izbori.\nSrbija ponosna što ima drugačiji pristup migrantim\n14:42, 24.08.2015, Premijer Srbije Aleksandar Vučić apelovao je danas na medije da ne izveštavaju negativno o migrantima koji svakodnevno prolaze kroz Srbiju, aludirajući na tuču migranata u parku kod autobuske stanice, istakavši da naša zemlja ima drugačiji odnos prema njima od drugih i da se on time ponosi.\nProdužen pritvor Oliveru ivanoviću do 27. oktobra\n14:27, 24.08.2015, Veće Euleksovog suda u Kosovskoj Mitrovici produžilo je danas pritvor lideru Građanske inicijative SDP Oliveru Ivanoviću do 27. oktobra.\n14:18, 24.08.2015, Premijer Srbije Aleksandar Vučić istakao je danas da je Srbija ispunila svoje obaveze iz programa MMF i izneo uverenje da će ova važna finansijska institucija dati pozitivnu ocenu našoj zemlji.\nDogovor o ZSO - otvaranje poglavlja\n14:15, 24.08.2015, Pred Srbijom je važna diplomatska nedelja, u kojoj će ključan po pitanju dalje evropske perspektive biti ishod dvodnevnih briselskih razgovora predstavnika Beograda i Prištine i usaglašavanje stavova pre svega po pitanju formiranja Zajednice srpskih opština (ZSO), poručuju eksperti za spoljnu politiku.\nDeca sa KiM oduševljena prestoničkim ZOO vrtom\n13:56, 24.08.2015, Pedesetoro dece iz Kosovskog Pomoravlja obišlo je danas Beograd otvorenim autobusom u pratnji svojih nastavnika, a prethodno oni su poseti Zoološki vrt na Kalemegdanu, gde su im se, kako kažu, dopale sve životinje, ali najviše ptice.\nMerkelova osudila napade na azilante\n13:43, 24.08.2015, Nemački kancelar Angela Merkel i cela vlada u Berlinu osuđuju napade na izbeglice na istoku Nemačke, rekao je danas portparol vlade Štefen Zajbert povodom događaja od ovog vikenda u Hajdenauu kod Drezdena, gde je u napadima desničara na policiju povređen najmanje 31 policajac.\n13:41, 24.08.2015, Predsednik Vlade Srbije Aleksandar Vučić sa zadovoljstvom je danas prihvatio poziv kineskog kolege Li Kećanga da poseti NR Kinu, a datum te posete biće određen za decembar ove ili početak naredne godine.\nLavrov zna zašto je Putin najpopularniji na svetu\n13:27, 24.08.2015, Ruski predsednik Vladimir Putin je najpopularniji političar na svetu, što je posledica nezavisne politike zvanične Moskve i njenog držanja do svojih obećanja, izjavio Sergej Lavrov.\nHrvatska u strahu od izbegličkog talasa\n13:19, 24.08.2015, Iako migrantska kriza za sada ni na koji način ne ugrožava Hrvatsku, u toj državi razvila se žestoka polemika na tu temu sa glavnim pitanjem - ima li zvanični Zagreb strategiju za slučaj da se izbeglička kriza prelije u tu državu.\n« 1 ... 3383 3384 3385 3386 3387 3388 3389 3390 3391 ... 4436 »


Održano predavanje na temu značaja upravljanja ljudskim resursima | (Vesti - 14. 09. 2018) Subotica.com\nOdržano predavanje na temu značaja upravljanja ljudskim resursima\nPredavanje na temu "Značaj treninga i razvoja za upravljanje ljudskim resursima" održalo se danas u Regionalnoj privrednoj komori Severnobačkog okruga. Predavač Uglješa Atanacković obrazložio je privrednicima zašto je važno ulagati u svoje zaposlene, motivisati ih da rade i naučiti da na taj način doprinose sebi i kompaniji.\nKoncept upravljanja ljudskim resursima sve više dobija na značaju poslednjih godina, kada se, s poslednjim tehnološkim razvojem, shvatilo da su ljudi jedan od najvažnijih resursa kompanija. Zbog toga je cilj današnjeg predavanja bio, kako je istakao Uglješa Atanacnović, vlasnik agencije "ROAD HR" i inženjer menadžmenta u oblasti ljudskih resursa, da se privrednicima približi važnost ulaganja u ljudske resurse.\n- Pored osnovnih veština, koje podrazumevaju savladavanje veština rada koje su neophodne u obavljanju posla, bitno je i da se radi na razvoju takozvanih "mekih veština", odnosno da sami menadžeri i privrednici mogu efektivno da komuniciraju, znaju da motivišu svoje zaposlene, te da efikasno upravljaju i vode svoj tim. To je od izuzetne važnosti, jer je dokazano da preko 70 odsto uspešnih kompanija u svetu ima vrlo detaljno razvijen put učenja svojih zaposlenih, koje na godišnjem nivou izdvajaju između 11 i 22 radna dana da bi ulagali i edukovali svoje zaposlene. Stoga je naš današnji zadatak bio da privrednicima u subotičkom regionu približimo ovaj koncept i koncept učenja odraslih, kao efekte koje postižemo kada učimo u odrasloj dobi - objasnio je Atanacković.\nPrema njegovim rečima, poslednjih pet godina privrednici su uvideli značaj funkcije ljudskih resursa, te da i mnogo manje kompanije, koje imaju između 50 i 100 zaposlenih, imaju ustanovnjenu funkciju i nekoga ko brine o ljudskim resursima.\n- Upravljanje ljudskim resursima podrazumeva dobro postavljenu strategiju, da znamo gde ćemo otvoriti naše privredno društvo kako bismo došli do kvalitetnih ljudskih resursa, da odaberemo prave ljude za radne pozicije, uvedemo ih u posao, a potom kontinuiramo pratimo njihov razvoj, ulažemo u njih kroz treninge i edukaciju, te vodimo računa o njihovoj motivaciji i zadovoljstvu. Značajno je da se brinemo i o međuljudskim odnosima u kompaniji, kako bi veliki deo života koji svakodnevno provodimo radeći bio zadovoljavajući i prijatan, kako bismo dolazili i odlazili sa posla zadovoljni - istakao je Atanacković.\nprivrednici subotica regionalna privredna komora predavanje regionalna privredna komora subotica ljudski resursi


Tokom 2016. i 2017.godine Općina Kakanj, u sinergiji sa kakanjskim privrednim subjektima, omogućila da 149 nezaposlenih osoba stekne praktičnu stručnu ospobljenost i prvo radno iskustvo – Kakanj-X\nTokom 2016. i 2017.godine Općina Kakanj, u sinergiji sa kakanjskim privrednim subjektima, omogućila da 149 nezaposlenih osoba stekne praktičnu stručnu ospobljenost i prvo radno iskustvo\nOd xRedakcija\t Na 22 sep, 2017 181\nIz vlastitih sredstava, pažljivo definisanim podsticajnim programima, Općina Kakanj, kroz kvalitetno partnerstvo sa kakanjskim privrednicima, bilježi rekordne rezultate u segmentu stručnog osposobljavanja mladih nezaposlenih lica sa visokom stručnom spremom i srednjom stručnom spremom.\nTokom 2016. i 2017.godine (aktivnosti se nastavljaju i u 2018.godini) Općina Kakanj je, u sinergiji sa kakanjskim privrednim subjektima, kroz općinske podsticajne programe za prijem lica na stručno osposobljavanje bez zasnivanja radnog odnosa, uspjela stručno osposobiti ukupno 103 lica sa visokom stručnom spremom i 46 lica sa srednjom stručnom spremom.\nPriliku da steknu prvo radno iskustvo kako bi postali konkurentniji na tržištu radne snage dobili su brojni mladi nezaposleni pravnici, ekonomisti, inžinjeri, električari, automehaničari, zavarivači, frizeri, mesari, krojači… Brojni mladi Kakanjci i Kakanjke su dobili priliku da kroz šestomjesečni program za srednju stručnu spremnu i dvanaestomjesečni program za visoku stručnu spremu steknu svoje prvo radno iskustvo.\nIlustracije radi, kroz općinski podsticajni program podsticajni program u 2017. godini 11% osoba sa visokom stručnom spremom registrovanih na Birou rada Kakanj angažirano je radi sticanja prvog radnog iskustva.\nMoguć loš scenarij za ovogodišnja planirana ulaganja u Ski…\nOdržana svečana sjednica Općinskog vijeća Kakanj: Najveće…\nNovogodišnja poruka i čestitka načelnika Općine Kakanj…\nOpćinski podsticajni programi ove vrste se realiziraju na način da se raspisuju javni pozivi poslodavcima i nezaposlenim osobama sa ciljem da poslodavci izraze želju i potrebu za angažiranjem potrebnih zanimanja i profesija. Kroz sistem bodovanja se sačinjava lista nezaposlenih lica koja se angažiraju kod poslodavaca prema njihovom izraženom interesu za određenu stručnu kvalifikaciju. Premda je akcenat na stručnom i praktičnom obrazovanju, dok traje realizacija programa Općina Kakanj obezbjeđuje licima na stručnom osposobljavanju određenu novčanu nadoknadu, a često i sami poslodavci odlučuju da i oni isplaćuju određenu naknadu licima na stručnom osposobljavanju.\nU ovu uspješnu kakanjsku privrednu priču aktivno je uključeno i Udruženje poslodavaca općine Kakanj “Centar za podršku biznisu”. Sa ciljem da se još jače intenziviraju aktivnosti na stručnom osposobljavanju nezaposlenih osoba u Kaknju kojima je potrebno prvo radno iskustvo, predstavnik Udruženja će narednih nekoliko dana boraviti u studijskoj posjeti njemačkim privrednim institucijama koje su vodeće u svijetu u pogledu programa stručnog osposobljavanja i obrazovanja u svijetu.\nTokom zvanične studijske posjete, na poziv Saveznog ministarstva vanjskih poslova Njemačke, razgovarat će se sa predstavnicima Saveznog instituta za stručno obrazovanje i osposobljavanje, Centralnom službom za međunarodnu saradnju u oblasti stručnog osposobljavanja, Industrijskom i trgovinskom komorom Berlina, Zanatskom komorom Kelna, Centrom za praktično obrazovanje Ahena, a planirana je i posjeta mješovitim srednjim školama u navedenim gradovima.\nPosjeta se realizira u okviru pilot projekta “Dualno obrazovnje u Bosni i Hercegovini”, uz analizu praktične izvodljivosti praktičnog učenja u sistemu dualnog obrazovanja kroz saradnju škola, firmi i lokalne samouprave.


NSinfo: U Rigi se potpisuje ugovor za izgradnju brze pruge Beograd-Budimpešta\nU Rigi se potpisuje ugovor za izgradnju brze pruge Beograd-Budimpešta\nKineski premijer Li Kećang piše da će nadležnim organima kineske strane dati nalog da ubrzaju sve procedure u vezi sa aktuelnim infrastrukturnim projektima\nPredsednik Vlade Srbije Aleksandar Vučić sastao se sa kineskim ambasadorom u Beogradu Li Mančangom, koji mu je uručio pismo premijera Kine Li Kećanga, u kojem se navodi da će prilikom predstojećeg Samita Kina-CIEZ u Rigi biti potpisan komercijalni ugovor za izgradnju brze pruge Beograd-Budimpešta.\nU pismu se navodi i da je kineski premijer duboko dirnut entuzijazmom i odlučnošću premijera Srbije za produbljivanje odnosa Srbije i Kine, saopštila je vladina kancelarija za saradnju sa medijima.\nKineski premijer Li Kećang piše da će nadležnim organima kineske strane dati nalog da ubrzaju sve procedure u vezi sa aktuelnim infrastrukturnim projektima, kao i da će prilikom predstojećeg Samita Kina-CIEZ u Rigi biti potpisan komercijalni ugovor za izgradnju brze pruge Beograd-Budimpešta.\nOsim toga, u pismu kineskog premijera se navodi da će Vlada Narodne Republike Kine i dalje ohrabrivati kineska preduzeća da investiraju i posluju u našoj zemlji, posebno u potencijalne projekte o kojima je bilo reči tokom posete kineskog predsednika Srbiji Si Đipinga, kao što su izgradnja ostalih deonica auto-puta na Koridoru 11, aerodrom Beograd, RTB Bor i HIP Petrohemija.\nPremijer Li Kećang na kraju pisma izražava zadovoljstvo zbog skorog susreta sa premijerom Srbije tokom Samita u Rigi, navodi se u saopštenju.\nizvor: Tanjug, foto: instagram.com/nsinfo\n... ap vojvodina, dunav, investicije, most, Novi Sad, pruga, radovi, saradnja, srbija, svet, ulaganje, zanimljivosti


Nemačka se sprema da preuzme predsedavanje Evropskom unijom (SETimes.com)\nNemačka se sprema da preuzme predsedavanje Evropskom unijom 28/12/2006\nOživljavanje iščezavajućeg ustava EU, stabilizovanje zapadnog Balkana i nastavak razgovora o pridruživanju sa Turskom i Hrvatskom biće neki od prioriteta Nemačke tokom njenog šestomesečnog mandata na mestu predsedavajućeg Unije, koji počinje 1. januara. (AFP - 28/12/06; AP, Rojters, Špigl onlajn - 27/12/06; AFP, DPA, Dojče Vele, Internešenel Herald Tribjun, EUobserver, RFE/RL - 19/12/06) Nemački kancelar Angela Merkel izrazila je nadu da će ustav EU biti "vraćen na pravi kolosek". [Geti Imidžis]\nNemačka će preuzeti rotirajući šestomesečni mandat predsedavajućeg EU od Finske u ponedeljak (1. januara), sedam godina nakon što je poslednji put bila na čelu tada mnogo manje Unije. Na vrhu programa Nemačke kao predsedavajućeg biće posrnuli ustav Unije, bliskoistočni mirovni proces, klimatske promene, stabilnost na zapadnom Balkanu i proširenje EU. Ustavni sporazum EU, izrađen 2004. godine kako bi se efikasnije organizovale institucije Unije koja se širi, stavljen je na led nakon što su ga francuski i holandski birači odbacili na odvojenim nacionalnim referendumima održanim pre otprilike 18 meseci. Nemački kancelar Angela Merkel izrazila je nadu ranije ovog meseca da će ustavni projekat biti "vraćen na pravi kolosek" tokom mandata njene zemlje na čelu EU, kako bi mogao da bude dovršen pre okončanja predsedavanja Francuske Unijom 31. decembra 2008. godine. Ako se to dogodi, sledeći evropski parlamentarni izbori 2009. godine biće održani po novim pravilima. "Računamo da ćemo biti u stanju da pred kraj našeg predsedavanja iznesemo izveštaj u kojem ćemo predstaviti plan", rekla je Merkelova tokom posete Kopenhagenu prošle nedelje. "Nadamo da ćemo dobiti rezultat 2008, kada Francuska bude predsedavajući." Ustav je već ratifikovalo 18 zemalja EU, uključujući Bugarsku i Rumuniju koje ulaze u Uniju u ponedeljak, čime će se broj članova popeti na 27. Nemački ministar inostranih poslova Frank-Valter Štajnmajer rekao je prošle nedelje da je zatražio od drugih 26 zemalja da odrede specijalne predstavnike kao sagovornike u procesu ponovnog oživljavanja ustava. Merkelova, kako se izveštava, planira da održi direktne sastanke sa liderima svih drugih zemalja EU u prva tri meseca 2007, kako bi pronašla zajednički jezik neophodan da bi se proces pogurao napred. Očekuje se da evropski lideri, koji će se sastati u Berlinu krajem marta da obeleže 50. godišnjicu potpisivanja Rimskog sporazuma, usvoje kraću deklaraciju u kojoj se objašnjava "osnovna suština" Unije i njenog budućeg kursa. Nemačka se nada da će biti u stanju da formalno predstavi plan za rešavanje ustavnog zastoja na tradicionalnom samitu EU u junu. "To će se, realističnije, odnositi na dogovoreni plan za predstojeći proces koji nameravamo da dopunimo nacrtom rešenja", objasnio je Štajnmajer. Slični tekstoviLoading\nStabilizacija zapadnog Balkana, posebno podržavanjem pregovora o statusu Kosova ili sprovođenjem ishoda ako sporazum bude postignut tokom predsedavanja Nemačke Evropskom unijom, još jedan je od zadataka na listi Berlina. Da bi se to postiglo, EU će uputiti svoju do sada najveću civilnu misiju usredsređujući se na pravosuđe i policijski rad. Mada se ne očekuje da EU primi nove članove posle Bugarske i Rumunije dok ne razreši svoje institucionalne probleme, proširenje će ostati ključno pitanje na dnevnom redu Nemačke, uključujući tekuće razgovore sa Hrvatskom i Turskom o pridruživanju. "Pregovori o Sporazumu o stabilizaciji i pridruživanju sa Srbijom, Crnom Gorom i Bosnom i Hercegovinom mogli bi da budu zaključeni tokom predsedavanja Nemačke", saopštio je Berlin u dokumentu u kojem je detaljno izložen njegov program. Nemačka će se takođe posvetiti formulisanju novog energetskog akcionog plana za EU i pregovorima sa Rusijom o novom partnerskom sporazumu. Sadašnji sporazum praktično ističe krajem 2007, kada će Portugal završavati svoj šestomesečni mandat predsedavajućeg EU. Pored toga, Nemačka će se truditi da promoviše nove inicijative za borbu protiv klimatskih promena i za jačanje odnosa Unije sa susednim zemljama koje su bogate energijom i strateški važne, uključujući tu Rusiju, druge bivše sovjetske republike i arapske zemlje. Ovaj tekst naručio je SETimes.com.


Evropska komisija dodijelila Srbiji skoro 180 miliona eura - Klix.ba\nRegija Evropska komisija dodijelila Srbiji skoro 180 miliona eura\nEvropska komisija dodijelila Srbiji skoro 180 miliona eura\n23.12.2013. u 14:27\nEvropska komisija Srbija u EU\nEvropska komisija je u ponedjeljak usvojila nacionalni program za 2013. godinu za Srbiju prema Instrumentu za pretpristupnu pomoć (IPA), saopćeno je iz Evropske komisije.\nProgram vrijedan 178,7 miliona eura pomoći će Srbiji da implementira reforme u ključnim područjima kao što su vladavina zakona, javna administracija, socijalna uključenost, razvoj privatnog sektora, transport, okoliš, energetika i poljoprivreda.\nOve reforme su od ključnog značaja za evropske integracije i direktno će poboljšati živote građana Srbije.\nDanašnjim sporazumom, pretpristupna pomoć koju je Evropska unija omogućila Srbiji od 2001. godine iznosi 2,6 milijardi eura.\n"Ovo je historijska godina za odnose Srbije i EU zbog odluke o započinjanju pristupnih pregovora i stupanja na snagu Sporazuma o stabilizaciji i pridruživanju. Važno je da Srbija sada iskoristi ovaj zamah i nastavi implementirati ključne reforme", rekao je evropski komesar za proširenje i politiku prema susjedima Štefan Fuele.\nOvaj program pomoći će Srbiji u području vladavine zakona tako što podržava implementaciju nacionalnih strategija za borbu protiv korupcije, unapređenje zatvorskog sistema i jačanja nezavisnosti i kompetencije pravosudnog sistema.\nFondovi će se također koristiti za jačanje učinkovitosti srpske carinske uprave i ustanova za nadziranje granica, navodi se u saopćenju Evropske komisije.\nFondovi će također unaprijediti kapacitete javne administracije na centralom i lokalnom nivou tako što će razvijati sektor upravljanja javnim finansijama i javnim nabavkama.\nPored toga, fondovi će biti usmjereni na poboljšanje rada 34 općine na jugu i jugozapadu Srbije.\nRazvoj privatnog sektora bit će podržan mjerama koje će unaprijediti poslovnu okolinu, povećanje konkuretnosti srpskih preduzeća i ulaganje podrške u razvijanje istraživanja i inovacija. Po pitanju transporta, uvjeti za navigaciju na Dunavu bit će poboljšani.\nPored IPA programa usvojenog danas, EU fondovi za Srbiju bit će dostupni i pod programima kao što su Fond za civilno društvo (2,5 miliona eura), program TEMPUS (četiri miliona eura) i fondovi za izbjeglice prema Regionalnom programu stambenog zbrinjavanja (12 miliona eura).\nprije 4h 46m 48\nprije 2h 59m 25\nprije 7h 44m 260


Njemačka i Francuska zbog Navaljnog traže sankcije za Rusiju\nPonedjeljak, 12.10.2020., 15:14 Ponedjeljak, 12.10.2020., 15:09\nBerlin i Pariz su saopštili da još nisu dobili kredibilno objašnjenje Moskve za ono što je Međunarodna organizacija za zabranu hemijskog oružja (OPCV) nazvala “prisustvom zabranjenog sovjetskog nervnog agensa “novičok” u tijelu Navalnog.\nNjemački ministar spoljnih poslova Hajko Mas izjavio je tokom sastanka ministara spoljnih poslova EU u Luksemburgu da kršenje konvencije o hemijskom oružju ne može proći bez posljedica.\nVlade zapadnih zemalja i NATO saopštili su da Rusija, koja negira umiješanost u trovanje Navaljnog u avgustu, mora da pomogne u istrazi ili će, u protivnom, snositi posljedice.\nNavaljnom je pozlilo na letu iz Sibira ka Moskvi 20. avgusta, a nakon kraćeg liječenja u Rusiji prebačen je u Njemačku.\nMas je istakao da Francuska i Njemačka predlažu sanckije određenim pojedincima koji su tim zemljama “zapali za oko” u vezi sa slučajem Navaljnog.\nDiplomate su istakle da dvije države planiraju da predlože uvođenje sankcija pojedinim službenicima Vojne obavještajne službe Rusije (GRU).


Medojević: Nova vlast u Budvi treba da traži od VDT suspenziju Ugovora o kolektoru sa njemačkom firmom WTE\nNova vlast u Budvi odmah da podnese krivičnu prijavu VDT protiv njemačke firme WTE i bivše vlasti i traži stavljanje svih Ugovora o kolektoru otpadnih voda van snage.\nNova vlast u Budvi, nepotebno gubi vrijeme u pregovorima sa Vladom i njemačkom kompanijom WTE oko postrojenja za preradu otpadnih voda. Nepohodno je odmah, podnijeti krivičnu prijavu i inicijativu VDT Ivici Stankoviću protiv potpisnika ovih kriminalnih Ugovora i tražiti hitnu zaštitu državne imovine i javnog interesa koji su ugroženi lopovskim dilovima kriminlane grupe koju je predvodio Svetozar Marović i vlasnika i dijela menadžmenta njemačke firme WTE, koji su sklopili ugovor koji ima sve elemente veleizdaje i ugrožavanja javnog interesa.\nVDT treba da odmah stavi van snage ovaj Ugovor i podigne optužnicu protiv potpisnika Ugovora. Istovremeno, neophodno je pokrenuti sveobuhvatnu istragu kojom bi se utrdilo , kako je opština Budva poptisala ovako štetan Ugovor i ko je sve ugadjen u ovu kriminalnu transakciju kojom je sklopljen posao sa višestruko većim naduvanim vrijednostima opreme , radova, usluga. Svetozar Marović koji je već napravio za sebe, nevjerovatno dobar dil sa Katnićem bi morao da propjeva i objasni kome je od predstvanika njemačke firme obećao ovaj korupcionaški tal vrijedan više desetina miliona EUR. u suprotnom VDT treba da traži poništenje svih Sporazuma sa Marovićem, zbog nesaradnje sa tužilaštvom u ovom predmetu.\nOvaj Ugovor ima sve elemente nepoštenog posla i kao takav bi morao biti odmah suspendovan i stavljen van snage, a njemačka firma i njeni predstavnici u ovom poslu najstrožije kažnjeni zbog ovog prevarnog posla.\nDa imamo profesionalnog, kompetetnog specijalnog tužioca, ovo postrojenje bi pripalo državi Crnoj gori i opštini Budva i ne bi platili ni cent, jer bi kazna za ovakav grandiozni lopovski ugovor bila višestruko veća od vrijednosti ovog postrojenja.\nNajnovije upozorenje njemačke firme WTE - Wasertehnik iz Esena da od kraja marta ne garantuju rad postrojenja, jer može doći do kvaranje djelova je klasični reket i ucjena i VDT i SDT bi morali HITNO da reaguju i spriječe moguće štetne posledice po gradjane Budve, opštinu i ljetnu sezonu.\nNažalost, za ovih 27 godina vladavine DPS, razorene su sve institucije i svaka strana firma i domaći tajkuni i kriminalci mogu ovde da rade šta hoće, da pljačkaju, otimaju, dok se tužilaštvo bavi očuvanjem vlasti DPS.\nPredsejdnik PzP i član predsjedništva DF-a


Biševac: Stojim iza svojih saradnika – Tutinske Novine\nBiševac: Stojim iza svojih saradnika\nu Aktuelno, Sandžak\nGradonačelnik Novog Pazara Nihat Biševac istakao je danas da je “uvjeren da privedeni radnici i funkcioneri Gradske uprave nisu zloupotrebili svoj položaj da bi dobili ličnu i materijalnu korist”, te da “ne sumnjajući u njihovo poštenje” želi da stane u njihovu odbranu.\nBiševac je u pisanoj izjavi dostavljenoj medijima ocijenio da se radi o “ljudima i porodicama visokih moralnih standarda i ljudskih kvaliteta”, nazivajući način njihovog privođenja “apsolutno neprihvatljivim”.\n“Podržavam obračun sa korupcijom i kriminalom i svako ko je, na bilo koji način, izvršio zloupotrebu položaja za to treba da snosi odgovornost, ali privođenje časnih i poštenih ljudi koji su čestito obavljali svoj posao u interesu opšteg dobra nije način da se to ostvari”, naveo je Biševac.\nOn je dodao da je lokalna samouprava istražnim organima dostavila traženu dokumentaciju i da veruje da će oni posao “obaviti isključivo po slovu zakona”, kao i da će se “nevinost njegovih saradnika dokazati”.\n“Uveren sam da će se ukloniti svaka senka sumnje u to da su oni svoj posao obavljali pošteno, u skladu sa zakonom i u interesu građana Novog Pazara”, poručio je Biševac.\nU akciji policije i Posebnog odeljenja za suzbijanje korupcije Višeg tužilaštva u Kraljevu uhapšeno je 18 osoba u Novom Pazaru, visokih funkcionera i radnika lokalne samouprave i javnih preduzeća.\nOni se terete sa zloupotrebe prilikom sprovođenja postupaka javnih nabavki.\nZbog povećanja broja zaraženih od COVID-19: U Crnoj Gori na snazi policijski sat od 21 sat\nTradicija i običaji Bošnjaka za Bajram\nNajljepša bajramska čestitka: Islamskoj zajednici u Crnoj Gori vraćena džamija u Pljevljima\nBIJELO POLJE: POŽAR NA KUĆI FAMILIJE GREDIĆA U NASELJU GUBAVČU


Traže uvezivanje radnog staža\n8. Avgusta 2012. Arhiva Visoko.co.ba\nGrupa od oko 25 radnika KTK Visoko okupila se danas pred zgradom Vlade Federacije BiH tražeći rješavanje svog radno-pravnog statusa. Riječ je o radnicima koji su stekli uvjete za penziju, ali im nisu uplaćeni doprinosi za penzijsko-invalidsko osiguranje i stoga očekuju od Vlade da im pomogne u rješavanju tog problema da bi mogli početi primati penziju, kazao je Feni radnik KTK Visoko Hasib Memić. Kako je poznato, Vlada Federacije BiH je na svojoj sjednici krajem maja dala podršku planu reorganizacije KTK Visoko što je veoma važno za rješavanje problema u tom kombinatu.\nTada su zaduženi Nadzorni odbor i Uprava KTK Visoko d.d. Visoko da provedu plan kojim se podrazumijeva prodaja tehničko-tehnoloških cjelina u Topuzovom Polju i Goruši u postupku male privatizacije. Dobijena sredstva po tom osnovu bila bi korištena za povezivanje radnog staža.\nGorivo u Federaciji BiH poskupljuje za pet feninga\nKasne naknade civilnim žrtvama rata


Iran počeo da proizvodi duplo više obogaćenog uranijuma – ProSrpski Portal\nPokretanjem ovih naprednih centrifuga, Iran je dodatno smanjio vremenski rok od jedne godine, koliko stručnjaci procejnjuju da bi Teheranu trebalo da ima dovoljno materijala za izgradnju nuklearnog oružja\nŠef iranskog nuklearnog programa rekao je da Teheran sada koristi 60 naprednih centrifuga IR-6, što je u suprotnosti sa sporazumom o nuklearnom programu sa svjetskim silama.\nTo znači da Iran sada radi sa dvostruko više naprednih centrifuga nego ranije.\nŠef iranskog nuklearnog programa Ali Akbar Salehi objavio je ovo na državnoj televiziji povodom 40. godišnjice preuzimanja američke ambasade u Teheranu.\nCentrifuga IR-6 može da proizvede obogaćeni uranijum 10 puta brže od prve generacije IR-1 koja je dozvoljena sporazumom.\nNuklearni sporazum ograničio je Iran na korišćenje samo 5.060 centrifuga IR-1.\nPokretanjem ovih naprednih centrifuga, Iran je dodatno smanjio vremenski rok od jedne godine, koliko stručnjaci procejnjuju da bi Teheranu trebalo da ima dovoljno materijala za izgradnju nuklearnog oružja.\nda duplo Iran obogaćenog Počeo proizvodi uranijuma više\nNa granici zadržano deset crnogorskih državljana, uhapšena jedna osoba iz Srbije


Opada broj lica bez državljanstva u Srbiji - Društvo - Dnevni list Danas\nPočetna » Društvo » Opada broj lica bez državljanstva u Srbiji\nKonferencija o postignućima i izazovima u oblastima apatridije i dečjih brakova\n0Piše: V. Stojsavljević 24. decembra 2018. 15.42\nŠef predstavništva UNHCR-a u Srbiji Hans Fridrih Šodder izjavio je danas na konferecniji u Beogradu da se nada rešenju ovog pitanja u bliskoj budućnosti.\n„U Srbiji postoje dva zakonska akta koja sprečavaju upisivanje dece u matičnu knjigu rođenih, zato što roditelji nemaju dokumente, iako to Ustav garantuje svakom detetu“, izjavio je Milan Radojev, koordinator Programa statusnih i socioekonomskih prava u Praxisu. On je dodao i da je Praxis poslao apel nadležnom ministarstvu da se to izmeni.\nRadojev je naveo i da je neophodno sprečiti pojavljivanje novih „nepostojećih lica“, i da je to jedini način da se ovaj problem reši.\n„U Srbiji 50 odsto romskih devojčica stupa u neku vrstu bračne zajednice pre navršenih 18 godina“, rekla je Jelena Petrović, koordinatorka Programa za prava deteta u Praxisu. Ona je dodala i da maloletnički brakovi predstavljaju grubo kršenje prava deteta.\nPetrović je istakla da je nesaradnja među institucijama jedan od ključnih problema i da institucije ne žele da se mešaju u tradiciju Roma jer time gube njihovu saradnju.\n„Običajno pravo ne sme biti iznad zakona“, naglasila je ona i dodala da ne postoje nikakve evidencije o dečjim brakovima u Srbiji.\nSocijalna radnica Sadija Gicić je upozorila da svi treba da podsećaju institucije da se uhvate u koštac sa ovim problemima i da su mediji takođe bitan faktor u toj akciji.\n„Akti postoje, ali se oni ne primenjuju“, dodala je Gicić.\napatridija, Deca, Dečji brakovi, državljanstvo, konferencija, Praxis, romiBeograd


Radio TV Stara Pazova - IZGORELO DESET HEKTARA KUKURUZA\nIZGORELO DESET HEKTARA KUKURUZA\nKako Radio televizija Stara Pazova nezvanično saznaje, juče je u Staroj Pazovi posle 13 časova, iza železničke pruge, bivšeg Lifama, buknuo požar na površini od 20 hektara. Izgorelo je 10 hektara pod kukuruzom dok je preostali deo pod strnjikom ugašen intervencijom Vatrogasne službe iz Stare Pazove i Vatrogasne jedinice iz Inđije.\nOd Vatrogasaca u Staroj Pazovi saznajemo da je predhodnog dana, 10. septembra na teritoriji staropazovačke opštine bilo pet požara, tako da su vatrogasci gasili požare puna 24 časa. Ljudskih žrtava nije bilo, a materijalna šteta će biti poznata po saopštenju Policijske uprave. Vatrogasci upozoravaju građane da ne pale vatru na otvorenom prostoru.


Italijanski ministar: Dozvolite kompanijama plaćanje ruskog gasa u rubljama\nPonedjeljak, 2.05.2022., 18:39 Ponedjeljak, 2.05.2022., 18:40\nEvropskim energetskim kompanijama treba omogućiti da privremeno prihvate zahtjev Rusije da gas plaćaju u rubljama, izjavio je italijanski ministar zadužen za energetsku bezbjednost, Roberto Čingolani.\n– Mislim da bi bilo dobro da se bar u narednih nekoliko mjeseci dozvoli kompanijama da gas plaćaju u rubljama, iako su mi jasni i zakonski okviri i implikacije takve odluke – rekao je Čingolani, prenosi Politiko.\nDodao je da bi želio da čuje brzo i veoma jasno izjašnjavanje Evropske komisije da evropske kompanije za sada mogu da plaćaju u rubljama.\nPrema njegovim riječima, Vlada Italije je spremna da u međuvremenu pripremi plan za prekid nabavke ruskog gasa tako što će donijeti mjere za štednju energije.\nRusija zahtijeva da svi kupci gasa iz Evropske unije otvore namjenske račune u Gasprombanci na koje bi vršile uplate u evrima ili dolarima, a potom bi se ta sredstva konvertovala u rublje.\nSporno je što Rusija smatra da je uplata kompletirana tek kada novac bude prebačen u rublje i tek tada daje potvrdu da su obaveze izmirene, dok Evropska komisija insistira da je obaveza izvršena čim se uplate evri ili dolari.\nČingolani kaže da bi mogli da prođu mjeseci dok se ne uvide sve zakonske implikacije, a u tom periodu bi energetskim kompanijama ruke bile vezane.\n– Mislim da kompanije ne mogu da rizikuju da zbog plaćanja gasa budu optužene za kršenje sankcija, ali, s druge strane, ne mogu ni da rizikuju da ne plate u rubljama pa da ostanu bez gasa – kazao je Čingolani uoči današnjeg sastanka ministara za energetiku u Briselu.\nOn je upozorio da evropske kompanije imaju dugogodišnje ugovore o kupovini gasa i da bi cijena njihovog raskida bila ekstremno visoka.\nZbog potpune neizvijesnosti koja trenutno vlada, Čingolini kaže da njegovo ministarstvo priprema krizni plan za slučaj da Rusija obustavi isporuku gasa Italiji, odnosno oko 29 milijardi kubnih metara godišnje..\nJedna od prvih mjera biće preporuka domaćinstvima da tokom ljeta ne koriste klima uređaje, a to će se, smatra Čingolani, ispoštovati i zbog znatnog poskupljenja.\n– Mjere koje predviđamo za sada nisu drakonske, a ukoliko budemo primorani uvešćemo i takve, ali se nadam da za tim neće biti potrebe – rekao je Čingolani.


Nikolić se sastao sa Obamom | Republika Srpska\nNaslovna Srbija Nikolić se sastao sa Obamom\nNikolić se sastao sa Obamom\nPredsjednik SAD Barak Obama tokom sastanka sa predsjednikom Srbije Tomislavom Nikolićem u Njujorku ukazao je na postignute rezultate u unapređenju odnosa dvije zemlje i izrazio uvjerenje da ti odnosi idu uzlaznom linijom.Na prijemu koji je američki predsjednik priredio sinoć u Njujorku, Nikolić je Obami ukazao na napore Srbije u prevazilaženju teške ekonomske situacije.\nPredsjednik Srbije sastao se juče i sa generalnim seretarom UN Ban Ki Munom i tom prilikom ocijenio da odnose Beograda i Prištine treba rješavati mirnim putem i konstruktivnim dijalogom.\nNikolić će se danas obratiti prisutnima na Generalnoj skupštini UN, kojom predsjedava bivši ministar spoljnih poslova Srbije Vuk Jermić.\nNikolić će govoriti odmah nakon američkog predsjednika, a glavne teme njegovog obraćanja, kako je ranije najavljeno, biće evropski put Srbije, mir u regionu, nastavak razgovora sa Prištinom i očuvanje teritorijalnog integriteta Srbije.\nNikolić će se sutra sastati sa visokom predstavnicom EU za spoljnu politiku i bezbjednost Ketrin Ešton.


Festival Slobodna zona podržan od MEDIA programa Kreativne Evrope - Slobodna Zona\nFestival Slobodna zona podržan od MEDIA programa Kreativne Evrope\nFilmski festival Slobodna Zona podržan je od strane programa Kreativna Evropa i njegovog potprograma MEDIA.\nEvropska komisija i ove godine je Slobodnu zonu prepoznala kao jedan od najznačajnijih festivala na području naše zemlje.\nOrganizatori prvog filmskog festivala angažovanog filma u Srbiji i regionu najavljuju novo izdanje koje će se održati od 5. do 10. novembra i u ovim izazovnim vremenima ističu da je podrška veoma važna pre svega zbog budućnosti i daljeg razvoja festivala. Slobodna zona je treći filmski festival po broju posetilaca u Srbiji i važno nam je da svake godine dovodimo najaktuelnije filmove i autore, kako iz naše zemlje i regiona, tako i iz celog sveta – poručuju organizatori.\nRazvoj i sticanje publike, organizacija novih i inovativnih programskih linija i celogodišnjih projekata kao što su Turneja i edukativni programi Slobodna zona Junior šira je misija Slobodne zone. Turneja Slobodne zone publici u 50 gradova i u manjim mestima prikazuje najbolje filmove sa pretodnih festivala, a Junior program u osnovnim i srednjim školama, osnovan sa idejom da film bude pomoćno sredstvo u nastavi. Ovim programom do sada je obuhvaćeno preko 500.000 đaka u 186 mesta u Srbiji i pokrivenost je 65% ukupnog obrazovnog sistema.\nPotprogram MEDIA u okviru Kreativne Evrope podstiče razvoj audiovizuelnog i multimedijalnog sektora, dajući podršku: razvoju, distribuciji i promociji evropskih igranih, animiranih i dokumentarnih filmova i televizijskih serija, razvoju i promociji novih medijskih sadržaja, stručnom usavršavanju filmskih profesionalaca, razvoju novih tehnologija i platforimi za distribuciju audiovizelnog sadržaja, filmskim festivalima i razvoju publike.\nŠesnaesto izdanje festivala Slobodna Zona ove godine će se održati u deset bioskopskih dvorana u Beogradu, Novom Sadu i Nišu. A velika novina festivala je praćenje filmskog programa preko onlajn platforme KinoKauch (kinokauch.com).


Luis Fonsi i "Despacito" u Kombank areni - Dan u Beogradu\nNaslovna » Izlasci » Muzika » Koncerti » Luis Fonsi i „Despacito“ u Kombank areni\nAh Neša 28. septembar 2017. Koncerti 1 komentar\nHit „Despacito“ koju su zajedno snimili Luis Fonsi i reper Daddy Yankee objavljen je u januaru i do sada je na YouTube-u pregledan više od četiri milijarde puta! Pesma je postala broj jedan u skoro svim zemljama sveta i ubrzo obeležila leto, ali i celu 2017. godinu.\nPored ogromnog uspeha regeton hita „Despacito“, Luis Fonsi nastavlja da traži inovativni zvuk, dosledan romantici i pop zvuku, na radost velikog broja fanova na sve četiri hemisfere.\nUlaznice za priliku da budete deo najvećeg hita od sutra su u prodaji na svim prodajnim mestima CS Eventima, na blagajnama Kombank Arene i Bilet centra Beograda. (danubeogradu.rs)\nTagovidespacito izlaci kombank arena koncerti latino lusi fonsi muzika\nPrethodni 52. Dečji oktobarski salon: Muzika je najbolja\nSledeći Fink 9. oktobra u Domu omladine\n1. октобра 2017. at 19:56\nBoze sacuvaj stvarno ko je ovog zvao?? I jos ce ljudi da plate ccc hahhahaaa pa komedija stvarno 😀


RTS :: Prvo takmičenje srpskih i ruskih kadeta\nAtletika Prvo takmičenje srpskih i ruskih kadeta\nsubota, 09. mar 2019, 14:00 -> 14:10\nSrpski ministar odbrane Aleksandar Vulin prisustvovao je ceremoniji svečanog otvaranja Prvog bilateralnog atletskog mitinga koji je u beogradskoj Atletskoj dvorani okupila kadete reprezentacija vojnih akademija Srbije i Rusije.\n"Kada vidite mladost dva bratska i prijateljska naroda, kada ih vidite kako se upoznaju, druže, takmiče, onda znate da ima nade i budućnosti za naše zemlje i narode", rekao je Vulin, a prenosi Ministarstvo odbrane.\n"Naše bratstvo je pravljeno u teškim i pretećim vremenima i ono nije samo posledica zajedničkog porekla, ono je svesna odluka dva velika i ponosna naroda da dele zajedničke vrednosti slobode i pravde", rekao je Vulin, koji, kako se navodi u saopštenju, koristi vikend odsustvo kao i svi pripadnici rezervnih snaga na obuci, a u ponedeljak će zauzeti svoje mesto u jedinici u kojoj služi.\n"Kada je bilo teško, u najtežim vremenima delili smo iste vrednosti i umirali za iste ideale. Danas živimo za iste ideale. Dragi prijatelji iz Ruske Federacije, pred vama se nalazi ono najbolje i najlepše što Vojska Srbije ima da ponudi - mladost koja će naslediti Vojsku Srbije, mladost koja je dostojna slavnih predaka. Dragi kadeti, budite dobri domaćini, pokažite ono najbolje što imamo. Ima od nas i bogatijih i bolje opremljenih armija, ali nema hrabrijih, tvrdoglavijih i žilavijih armija na svetu", poručio je ministar odbrane.\nOn je podsetio da se ove godine obeležava 20 godina od NATO agresije na SRJ, i podvukao da "pokazujemo da smo preživeli i da smo jači nego što smo bili".\n"Dragi kadeti, budite dobri domaćini, ali uvek idite na pobedu. Srbi uvek idu na pobedu", poručio je ministar Vulin.\nGovoreći o takmičenju, načelnik Vojne akademije general-major Bojan Zrnić, istakao je, između ostalog, jedinstvenost Atletske dvorane na ovim prostorima.\n"Vojna akademija i naši kadeti su dobri domaćini, a siguran sam i da ćemo danas razviti dobar takmičarski duh i da ćemo u budućnosti proširiti sportsku saradnju, kao deo sveobuhvatne saradnje sa Ruskom Federacijom", poručio je general Zrnić.\nRukovodilac ruske delegacije i zamenik načelnika Centralnog kluba armije, potpukovnik Oleg Parhovinka, iskazao je zadovoljstvo jer je današnja manifestacija prvo učešće i organizovanje zajedničkog sportskog susreta kadeta vojnih akademija Ruske Federacije i Republike Srbije.\n"Ovo je za nas mogućnost, ne samo da ućestvujemo u igrama, već da kadeti pronađu nove prijatelje, zbliže se i prenesu svoja iskustva jedni drugima", poručio je Parhovinka, dodavši da se nada da će već sledeće godine i ubuduće biti organizovani slični susreti ne samo u atletici već i u drugim sportovima, i ne samo među kadetima već i među učenicima vojnih škola.\nOrganizator Prvog bilateralnog atletskog mitinga u dvorani je Vojna akademija Univerziteta odbrane, koja je u ime Ministarstva odbrane i Vojske Srbije nosilac aktivnosti Delegacije Republike Srbije pri Međunarodnom savetu za vojne sportove.\nSvoje umeće i sposobnosti kadeti i kadetkinje pokazaće u pet atletskih disciplina - bacanju kugle, skoku u dalj, trkama na 60, 200 i 1.500 metara. U takmičenjima učestvuje 35 kadeta iz Srbije i 17 kadeta iz Ruske Federacije, dodaje se u saopštenju Ministarstva odbrane.


Međunarodni aerodrom Tuzla nezaustavljivo raste | ARHIV STAV\nMeđunarodni aerodrom Tuzla nezaustavljivo raste\n“S tuzlanskog aerodroma 2013. godine prevezeno je 61.000 putnika u Malmö, Göteborg i Basel. Pozicioniranje prvog baznog aviona 2015. godine i povećanje broja operacija rezultiralo je rekordnim brojem prevezenih putnika u 2016. godini, kada ih je prevezeno 311.000”\nKada je 2013. godine s Međunarodnog aerodroma Tuzla uspostavljena avionska linija Tuzla – Malmö, mnogi su skeptično odmahivali glavom smatrajući da je to još jedan od neuspješnih pokušaja oživljavanja ovog, nekadašnjeg vojnog aerodroma, udaljenog 15-ak kilometara od grada. Četiri godine kasnije, uz pomoć mađarske niskotarifne kompanije “Wizz Air”, Međunarodni aerodrom Tuzla bilježi stalni rast broja putnika, povećavanje broja ruta prema evropskim zemljama, nova zapošljavanja i generalno dobrobit za Tuzlanski kanton.\nPredstavnici kantonalne vlasti ističu da je, s obzirom na putnike iz susjedne Hrvatske i Srbije koji dolaze u Tuzlu i lete s ovog aerodroma, povećanje broja linija dobrobit i za cijelu regiju.\n“Prije četiri godine na ovom smo istom mjestu zaželjeli dobrodošlicu avionu aviokompanije ‘Wizz Air’ i počeli našu saradnju. Te 2013. godine s tuzlanskog aerodroma prevezeno je 61.000 putnika na destinacije Malmö, Göteborg i Basel. Pozicioniranje prvog baznog aviona 2015. godine i povećanje broja operacija rezultiralo je rekordnim brojem prevezenih putnika u 2016. godini, kada ih je prevezeno 311.000. Danas se s Međunarodnog aerodroma Tuzla može letjeti za 16 destinacija diljem Evrope”, kazao je Rifet Karasalihović, direktor Međunarodnog aerodroma Tuzla, na svečanosti povodom uvođenja pet novih avionskih linija, kojima će se saobraćati prema gradovima: Växjö, Bratislava, Friedrichshafen, Köln i Nürnberg. Dolazak drugog baznog aviona omogućava povećanje broja sedmičnih letova na postojećim rutama iz Tuzle prema Eindhovenu, Göteborgu, Malmöu i Frankfurtu (Hahn).\nGovoreći o novim linijama, Karasalihović je istaknuo i dobru saradnju s Graničnom policijom Bosne i Hercegovine i Upravom za indirektno oporezivanje BiH: “Zajedno smo tim koji treba da opsluži veliki broj putnika u toku ove godine i u narednom periodu.”\nPremijer Tuzlanskog kantona (TK) Bego Gutić pohvalio je interesiranje kompanije “Wizz Air” za rad u ovom kantonu i na ovom aerodromu.\n“Sve naše dosadašnje dogovore s ovom kompanijom uspješno smo izvršili. Uvođenjem novih linija i drugog baznog aviona, oni nam iskazuju dodatno povjerenje. Činjenica je da je ovo jedan od najvećih avioprevoznika u centralnoj i istočnoj Evropi, a to što na Međunarodnom aerodromu Tuzla povećava svoje kapacitete govori o poslovnom iskoraku koji smo načinili. Saradnja s ‘Wizz Airom’ otvorila nam je nove mogućnosti, i to ne samo u Tuzlanskom kantonu nego i u cijeloj regiji. Putnici koji dolaze na ovaj aerodrom nisu samo iz Bosne i Hercegovine nego i iz Hrvatske i Srbije, tako da su nam i oni ciljna grupa. Kada je riječ o kargo‑prijevozu, imamo ambiciju etablirati se kao najveći aerodrom, te i tako postati jedan od regionalnih lidera”, izjavio je Gutić.\nOsim omogućenih turističkih i porodičnih posjeta, povezanost s Evropom prilika je i za jačanje brojnih grana privrede. “O privrednom značaju otvaranja baze ne treba posebno govoriti. Na samom aerodromu konstantno se povećava broj zaposlenih, a impozantne su i prateće aktivnosti u drugim privrednim granama. U proteklom periodu Vlada Tuzlanskog kantona dala je punu podršku u projektu nadgradnje prilaznih svjetala kako bi se ispunila jedna od ugovorenih obaveza s ‘Wizz Airom’. Uz kargo‑centar, koji smo nedavno otvorili, a koji ćemo u skladu s potrebama dodatno proširivati, sve je ovo pokazatelj da smo na dobrom putu. Cilj je da ovaj aerodrom bude značajan generator razvoja cijele regije”, poručio je Gutić, te pozvao predstavnike “Wizz Aira” da razmisle o otvaranju linija iz Tuzle i prema južnoj Evropi, ali i stacioniranju trećeg aviona na pisti.\nUključujući putnike koji su letjeli iz Tuzle, avionima ove kompanije prošle godine prevezena su 23 miliona putnika na 500 ruta u 40 država.\nFlota ove najveće niskotarifne aviokompanije u srednjoj i istočnoj Evropi sastoji se od 79 modernih Airbus A-320 sa 180 raspoloživih sjedišta u putničkoj kabini i A-321 s 230 sjedišta. U cijeloj mreži zaposleno je 3.000 ljudi, a u 15 evropskih zemalja ima 28 operativnih baza. “Ponosni smo na naše organizacione jedinice, ali posebno smo ponosni na flotu koja je jedna od najmlađih u Evropi. Prosječna starost naših aviona nešto je iznad četiri godine”, izjavila je Sorina Ratz, menadžer za odnose s javnošću “Wizz Aira”.\nOsvrnula se i na uspjehe koje bilježi Međunarodni aerodrom Tuzla, ali i najavila početak saradnje s Međunarodnim aerodromom Sarajevo otvaranjem rute Sarajevo – Budimpešta: “Posvećeni smo lokalnim zajednicama u BiH, a posebno Tuzli. Statistika pokazuje da smo vodeća aviokompanija u BiH, a od 2013. do danas prevezli smo oko 850.000 putnika. U prošloj godini prevezli smo 311.000 putnika iz Tuzle, što je u odnosu na prethodnu godinu povećanje od 21 procent. To je uzrokovalo rast zapošljavanja u srodnim granama, kao što su hotelijerstvo i turizam, a s avionskim saobraćajem otvoreno je 230 novih radnih mjesta. S 28,20 procenata zauzimamo najveći kapacitet sjedećih mjesta na našim letovima, ali ovdje nećemo stati, i u 2017. godini kapacitet sjedišta će se udvostručiti.”\nPovećanje broja letova, ali i putnika, ukazalo je na činjenicu da je Međunarodni aerodrom Tuzla postao tijesan, pa se počelo raditi na njegovom širenju.\n“U saradnji s Vladom TK, na čelu s premijerom Begom Gutićem, iznaći ćemo sredstva za finansiranje projekta nadogradnje i rekonstrukcije terminalne zgrade, koja će biti kapaciteta 700.000 putnika u toku godine, što bi trebalo zadovoljiti potrebe ovog aerodroma za duži period”, naveo je Karasalihović, dok je Gutić potvrdio da su u vezi sa širenjem kapaciteta završene pripremne aktivnosti.\nOsim modernizacije i proširenja kapaciteta putničkog terminala, predviđena je gradnja objekta Uprave za indirektno oporezivanje i Granične policije BiH, te carinsko skladište za gorivo za avione, a vrijednost investicije je oko sedam miliona KM.\nDario Juričan, autor dokumentarca o Ivici Todoriću, govori za Stav\nKonzum otpustio 40 radnika u BiH\naerodrom tuzla Alma Arnautović Stav


Umetnost preživljavanja nepovlašćenih\nNezavisna komisija za medije organizovala je u Prištini javnu raspravu o nacrtu Uredbe o distibuciji audio-vizuelnih medijskih usluga. Pojedini predstavnici medija kritkovali su medijski javni servis Kosova (RTK) ističući da je to "najpovlašćenija institucija na Kosovu".\nVlada Kosova dopunila nacrt zakona o mandatu Euleksa\nKosovska vlada dopunila je nacrt zakona o formalnom produženju misije vladavine prava Evropske unije, poznate kao Euleks, za još dve godine.\nStav Srbije po pitanju članstva Kosova u međunarodnim organizacija je nepromenjen i zasnovan je na međunarodnom pravu, političkim i moralnim razlozima, poručio je danas direktor Kancelarije za Kosovo i Metohiju Marko Đurić i ponovio da samo celovita Srbija može biti članica EU.\nMeuči: Ljudi koji su ratovali su na vlasti\nOdlazeći šef Euleksa Gabriele Meuči kaže da ne veruje da u krivičnom zakonu i u kosovskom ustavu može negde stoji da su komandati, pripadnici bivše OVK mogli da čine zločine.\nSimić: Direktor NDI pohvalio Srpsku listu\nPredsednik Srpske liste Slavko Simić primio je danas svom kabinetu regionalnog direktora Nacionalnog demokratskog instituta (NDI) za centralnu i južnu Evropu Roberta Bendžamina.\nBadovac: Odloženo iseljavanje porodice Stanišić\nZa danas najavljeno prinudno iseljavanje porodice Stanišić iz uzurpirane kuće u Badovcu se nije dogodilo. Iz Opštine Gračanica navode da će ovoj porodici biti omogućeno useljavanje u kuću čiji je vlasnik eparhija Raško-prizrenska.\nKamenovana zgrada Ambulante u Dobrotinu\nNepoznati počinioci su, u noći između ponedeljka i utorka, kamenovali zgradu Ambulante u Dobrotinu, saopšteno je iz Opštine Gračanica\nUgostiteljima u Mitrovici i Zvečanu organičen rad do ponoći?\nNakon poslednjih incidenta u Zvečanu i Kosovoskoj Mitrovici, predstavnici lokalnih vlasti i policije doneli su odluku da se rad ugostiteljskih lokala u ovim opštinama ograniči do ponoći. Očekuje se da odluka bude verifikovana u Skupštinama.\nSuđenje kosovskom hakeru\nAlbanac sa Kosova Ardit Ferizi optužen je da je hakovao računare pripadnika oružanih snaga SAD za potrebe Islamske države.\nDirektor Kancelarije za Kosovo i Metohiju Marko Đurić izjavio je danas da se u Srbiji trenutno nalazi 204.049 interno raseljenih osoba iz južne srpske pokrajine, ističući da je povratak Srba i nealbanaca limitiran nedostatkom mehanizma za povraćaj uzurpirane imovine.\n"Hotel Kosovo" na Vidovdan u Beogradskom dramskom\nMjuzikl "Hotel Kosovo" po tekstu i u režiji Nenada Todorovića, Narodnog pozorišta iz Prištine sa sedištem u Gračanici, gostovaće 28. Juna, na Vidovdan, na sceni "Rade Marković" Beogradskog dramskog pozorišta.\nRakić: Policija ima podršku lokalne samouprave\nMarić: “Sunčana dolina” od velikog značaja\nPovratničko naselje “Sunčana dolina” u Zvečanu, čija je izgradnja počela pre nekoliko dana, od velikog je značaja i taj projekat bi trebalo što pre realizovati, saopšteno je iz Kabineta ministra lokalne samouprave Ljubomira Marića.\nPavlović: Dok je Tači predsednik neće biti uhapšen\nMustafa: Postignut sporazum o produženju mandata Euleksu\nKosovski premijer Isa Mustafa rekao je danas da je vlada postigla sporazum sa Evropskom unijom o produženju mandata Euleksu za još dve godine, prenosi AP.\nApliciranje za verifikaciju diploma u zgradi Opštine Gračanica\nDiplomci Prištinskog univerziteta sa sedištem u Kosovoskoj Mitrovici mogu da predaju dokumentaciju za verifikaciju diplome u zgradi opštine Gračanica.\nIsidora Rakić pobednica takmičenja “Moja prva šansa”\nU Domu kulture u Gračanici održano je finale takmičenja “Moja prva šansa”. Pobednica je Isidora Rakić iz Zvečana. Za osvojeno prvo mesto dobila je računar i priliku da snimi pesmu u profesionalnom studiju.\nSimić: Produženje mandata Euleksu je važno\nPredsednik Srpske liste Slavko Simić izjavio je danas, da je dalje prisustvo Euleksa na Kosovu neophodno i da je važno da u naredne dve godine, za koliko je produžen mandat Euleksu, misija EU na Kosovu zadrži postojeća ovlašćenja.\nPredsedništvo kosovske skupštine nije obezbedilo dvotrećinsku većinu za usvajanje zakona o produženju mandata Euleksu za dve godine, pa to je učinio Savet EU.\nJevtić: “Sunčana dolina“ nije kolonizacija\n"Projekat "Sunčana dolina" ne može i nije kolonizacija, već rezultat činjenice da povratak raseljenih sa Kosova i Metohije ne može da bude realizovan u onim sredinama gde oni žele da se vrate, poput Đakovice na primer", izjavio je kosovski ministar za povratak i zajednice Dalibor Jevtić.\nTri godine nakon potpisivanja Briselskog sporazuma, većina Srba u opštinama gde su većinsko stanovništvo na Kosovu, nezadovoljna je trenutnom bezbednosnom situacijom i ocenjuje je veoma negativno, pokazalo je istraživanje Humanog centra iz Kosovske Mitrovice.\nTači zove saborce da se predaju Specijalnom sudu\nKosovski predsednik Hašim Tačim pozvao je kolege političare i svoje saborce da se predaju Specijalnom sudu za OVK, ako protiv njih budu podignute optužnice.\nNa Kosovu 64 osobe optužene za korupciju, ministar među njima\nTužioci na Kosovu optužili su 64 osobe, među kojima jednog ministra u vladi i 44 lekara, zbog toga što su uzimali mito da bi upućivali pacijente sa srčanim problemima na privatne klinike, saopštila je danas kancelarija državnog tužioca, javio je Rojters.\nNa korak do upisa u srednju školu\nNakon jučerašnjeg polaganja završnog ispita iz maternjeg jezika, budući srednjoškolci danas su polagali ispit iz matematike.\nNišta od ZSO bez četiri uslova\nPrištinske vlasti kažu da neće biti "ni koraka" ka formiranju ZSO dok se ne reše pitanja pozivnog broja, energetike, mosta na Ibru i srpskih struktura na Kosovu.\nRašić o Euleksu: Treba nam „veliki brat“ makar bio imaginaran\nPoslanik u Skupštini Kosova Nenad Rašić smatra da je misija Euleksa još uvek potrebna na Kosovu iz operativnih razloga.\nGračanica: Završni koncert muzičkih škola\nU okviru “Vidovdanskih svečanosti“ u Gračanici je sinoć održan završni koncert učenika muzičke škole “Stevan Mokranjac“ iz Gračanice i etno grupe “Pletenica“ muzičke škole “Stevan Hristić“ iz Stanišora kod Gnjilana.\nZvečan: Preminuo Nikola Anđelković\nNikola Anđelković, koji je ranjen u pucnjavi u Zvečanu, u subotu, preminuo je jutros u Kliničkom Centru Kragujevac, izjavila je za Tv Most portparolka ove zdravstvene ustanove Vanja Đorđević.\nSpasić: Optužbe lažne, fotografije sa javnog strelišta\nGradonačelnik Klokota Srećko Spasić odbacio je optužbe "da naoružan trenira paralelne strukture" koje je na sednici kosovoskog parlamenta izneo poslanik Samoopredeljenja Glauk Konjufca.\nÐurić: Brisel mora da reaguje\nDirektor Kancelarije za Kosovo i Metohiju Marko Ðurić istakao je danas da Brisel mora da reaguje na pokušaj Prištine da uslovi formiranje Zajednice srpskih opština (ZSO).\nPripremite se, stiže novih 50 EUR\nEvropska centralna banka (ECB) je saopštila da će naredne godine pustiti u opticaj novu novčanicu od 50 evra.\nKosovski haker priznao saradnju sa ID\nArdit Ferizi, koji je koristio ime Th3Dir3ctorY, optužen je za davanje podataka vojske SAD Islamskoj državi i preti mu 25 godina zatvora.


Pokrajinski sekretarijat za energetiku i mineralne sirovine - Sastanak o unapređivanju sistema daljinskog grejanja u AP Vojvodini\nPredstavnici Pokrajinskog sekretarijata za energetiku, građevinarstvo i saobraćaj, u saradnji sa Ministarstvom rudarstva i energetike, održali su danas radni sastanak sa predstavnicima lokalnih samouprava i toplana sa teritorije AP Vojvodine, na kojem je analizirano stanje u sektoru daljinskog grejanja u Republici Srbiji.\n„Danas ćemo pokušati da zajedno sa predstavnicima lokalnih samouprava, definišemo sfere interesa i probleme u sektoru daljinskog grejanja. Takođe, i načine za njihovo rešavanje, od samog tumačenja zakona, pa do obaveza jedinica lokalnih samouprava oko formiranja energetskog menadzmenta i baze podataka, te onoga što krajnje potrošače najviše zanima a to je sistem priključenja i skidanje sa mreže, kao i cene koje se razlikuju u lokalnim samoupravama “, naglasio je pred početak ovog sastanka Grbić. On je ukazao na značaj analize tema unutar zakonskog okvira, ali i kada je reč o interesima krajnjih potrošača, jer je cilj današnjeg susreta definisanje neophodnih aktivnosti radi obezbeđenja potpunog funkcionisanja energetskih delatnosti, bilo da je reč o samoj proizvodnji, distribuciji ili snabdevanju na teritoriji AP Vojvodine.\nZoran Predić, državni sekretar u Ministarstvu za rudarstvo i energetiku naveo je da u Republici Srbiji sistem daljinskog grejanja egzistira u oko 60 gradova i opština, i nezamenljiv je deo srpske energetike.\n„Ministarstvo za rudarstvo i energetiku je ovu oblast kroz zakonsku regulativu značajno uredilo, kako kroz zakone o energetici, tako i kroz određene podzakonske akte, a paralelno s tim sprovodi se i značajan investicioni ciklus u toplanama širom Srbije preko povoljnih međunarodnih kredita, donacija i bespovratnih podsticaja. Za razliku od pre pet, šest godina, sada mnoge toplane ostvaruju pozitivno poslovanje i to je energetski sektor sa najmanje problema“, izneo je Predić.\nOn je naveo da današnji susret sa predstavnicima lokalnih samouprava i toplana sa teritorije AP Vojvodine, treba da obezbedi još bolju saradnju u narednom periodu. Kako je Predić istakao, želja Ministarstva je da ukaže na prava i obaveze lokalnih samouprava, koje im Zakon u energetici omogućava na planu uređivanja ove oblasti, kako bi se ovaj sektor dodatno unapredio i krajnji kupci bili što zadovoljniji.


On je priveden tokom jučerašnjeg dana, nakon što je popodne iz Brisela otputovao u grad Algero na Sardiniji, kako bi prisustvovao međunarodnoj izložbi Adifolk i sastao se sa regionalnim šefom Sardinije i tamošnjim ombudsmanom.\n"Kad je stigao na aerodrom Algero, zaustavila ga je italijanska granična policija. Sutra će mu biti stavljene na raspolaganje sudije apelacionog suda u Sasariju, koji je nadležan da odluči hoće li ga pustiti ili izručiti", navodi se u saopštenju Pudždemonove kancelarije.\nNjegov advokat Gonzalo Boje potvrdio je pritvor u jednom "tvitu", navodeći da je Pudždemon sproveden na osnovu evropskog naloga za hapšenje od 14. oktobra 2019. koji je, prema njegovim rečima, "uz osudu Evropskog suda pravde, suspendovan".\nSančes: Mora se suočiti sa pravdom u Španiji\nLider katalonskih separatista Karles Pudždemon, kojeg je italijanska policija privela na Sardiniji, mora da se suoči sa pravdom u Španiji, saopštila je danas španska vlada uoči ročišta za njegovo izručenje.\n"Gospodin Pudždemon se mora potčiniti postupcima sudova, baš kao i svaki drugi građanin", navodi se u saopštenju kabineta španskog premijera Pedra Sančeza.\nŠpanija je za pobunu optužila Pudždemona, bivšeg katalonskog regionalnog čelnika, tvrdeći da je pomogao u organizovanju referenduma o nezavisnosti 2017. koji su španski sudovi ocenili nezakonitim. U martu je Evropski parlament oduzeo Pudždemonu imunitet koji je uživao kao član tog parlamenta od 2019.


Wheelsandmore Aston Martin Vantage - BIGportal.ba\n27 Marta, 2019 087\nIza ove sveobuhvatne dorade aktuelne generacije Aston Martinovog modela Vantage stoji nemačka tjuning kompanija Wheelsandmore.\nU tjuning kompaniji Wheelsandmore smatraju da aktuelni Aston Martin Vantage zaslužuje mnogo više od fabričkih postavki pa su u AMG-ov 4,0 litarski biturbo V8 motor, koji standarno nudi 510 konjskih snaga i 685 Nm najvećeg obrtnog momenta, “ugurali” dodatnih 170 konja i 135 Nm obrtnog momenta, što je rezultat reprogramiranog motornog menadžmenta, kapacitetnijih turbo punjača i otvorenijeg izduvnog sistema.\nI dok standardni Vantage od 0 do 100 km/h stiže za 3,6 sekundi i razvija 314 km/h, Wheelsandmore kreaciji su do “stotke” potrebno 3,3 sekunde, a maksimalna brzina u ovom slučaju iznosi 330 km/h.\nOsnovni model u ponudi slavne britanske kompanije s novim brojevima (i performansama) faktički diše za vratom modelu DBS Superleggera koji pokreće 5,2 litarski biturbo V12 motor, a cena za dodatni potencijal (zajedno s novim felnama i karbonskim karoserijskim dodacima) nije objavljena.\nPoređenja radi, u Wheelsandmore za isti posao na slično motorizovanom modelu AMG GT zauzvrat traže nešto više od 16.000 evra.\nLamborginijeva unuka se provodi u Grčkoj, juri kvadom


Devizne rezerve porasle u maju\nDevizne rezerve Narodne banke Srbije bile su na kraju maja 10,55 milijardi evra, za 11,6 miliona veće nego na kraju prethodnog meseca, objavila je danas centralna banka.Kako se navodi u saopštenju, tim rezervama se obezbeđuje pokrivenost novčane mase (M1) od 317 odsto i oko sedam meseci uvoza robe i usluga.\nIstiče se da su veći devizni prilivi u maju ostvareni su po osnovu prodaje hartija od vrednosti Republike Srbije na domaćem finansijskom tržištu u iznosu od 92,7 miliona evra, korišćenja kredita i donacija u ukupnom iznosu od 55,3 miliona evra i po osnovu izdvajanja devizne obavezne rezerve banaka u neto iznosu od 48,8 miliona evra.\nPrema NBS, veći odlivi su bili po osnovu izmirivanja obaveza Republike Srbije za staru devizne štednje u iznosu od 101,3 miliona evra, isplate dospelih hartija od vrednosti Republike Srbije denominovanih u evrima u iznosu od 94,2 miliona evra i duga stranim kreditorima od 40,1 milion evra.\nNeto devizne rezerve Srbije su na kraju maja iznosile su 8,39 milijardi evra. Te rezerve predstavljaju ukupne rezerve umanjene za devizna sredstva banaka po osnovu obavezne rezerve, kao i za sredstva povučena od Međunarodnog monetarnog fonda u okviru aranžmana zaključenog 2009. godine.\nU maju je dinar, kako je saopštila NBS, nominalno oslabio prema evru za 0,3 odsto, a centralna banka nije intervenisala na međubankarskom deviznom tržištu. Realizovana trgovina devizama na međubankarskom deviznom tržištu u maju je iznosila je 602,5 miliona evra i bila je za 26,2 miliona evra manja nego u prethodnom mesecu. U prvih pet meseci ove godine u međubankarskoj trgovini realizovano je ukupno 3,7 milijardi evra.\nAerodrom "Nikola Tesla" povećao broj putnika devet odsto\nerodrom Nikola Tesla u Beogradu je u prvih pet meseci 2015. prevezao 1,68 miliona putnika, što je devet odsto više nego u istom prošlogodišnjem periodu.\nBeogradski aerodrom je imao 22.648 letova u prvih pet meseci ili za četiri odsto više nego lane, objavljeno je na sajtu aerodroma.\nU maju je prevezen 406.121 putnik, što je rast od šest odsto u odnosu na isti period prošle godine.\nKada je reč o letovima, u maju je aerodrom realizovao 5.016 letova ili za jedan odsto više nego u maju 2014.\nRast je ostvaren i u segmentu prevoza robe. Beogradski aerodrom je u prvih pet meseci 2015. prevezao 4,6 miliona kilograma robe, što je 20 odsto više nego prošle godine.\nU maju ove godine je prevezeno 1,2 miliona tona robe, što je rast od 26 odsto u odnosu prošlogodišnji maj.\nAerodrom je povećao i broj kilograma prevezene pošte i to 51 odsto u prvih pet meseci, a u maju 58 odsto u odnosu na isti period 2014.


Komandant KFOR-a: Na Kosovu stabilno, odnosi sa Srbijom opterećuju stanje - Politika - Dnevni list Danas\nPočetna » Politika » Komandant KFOR-a: Na Kosovu stabilno, odnosi sa Srbijom opterećuju stanje\nKomandant KFOR-a Lorenco D’Adario je ocenio da je stanje bezbednosti na Kosovu mirno i stabilno.\n1Piše: Beta 16. novembra 2019. 15.03\nMeđutim, potencijalna pretnja bezbednosti i stabilnosti su političke okolnosti i nerešena pitanja u regionu, posebno odnos Kosova i Srbije, naveo je italijanski general-major.\nZato misija NATO na Kosovu – KFOR „već u svom mandatu stvara okolnosti koje će omogućiti politički proces izmedju Kosova i Srbije, dijalog kojim bi trebalo da se okonča otvoreno pitanje odnosa izmedju u dve zemlje“, rekao je za današnju „Koha ditore“ D’Adario čiji mandat ističe ovog meseca.\nRekao je da je dijalog između Kosova i Srbije vrlo važan, jer bi „odblokirao mnoge situacije“ i osigurao da Kosovo može da dobije „mnoge koristi“ kao član medjunarodne zajednice.\n„Znam da je većina briga ljudi direktno povezana sa ekonomijom, ali kao član medjunarodne zajednice vidim da se stvari uglavnom odnose na bezbednost, kao i to da nedostatak političkog rešenja utiče i na ekonomske faktore“, rekao je D’Adario.\nKfor ne smanjuje snage na Kosovu\n17. novembra 2019. u 10.43\nMister Lorenco je u startu pogresio.Jer govori o stanju i odnosu -“izmedju dve zemlje“.Treba da kaze realnost o stanju-Srbije i njene juzne pokrajine.Ovim intervjuom je dokazao da se i on bavi politikom a ne samo bezbednoscu.To jest prejudicira dogovor i propagira nezavisnost Tacijeve Dzamahirije na srpskoj zemlji.


HP 203A / CF542A žuta (yellow) Toner Kompatibilni za HP M254dw / MF...\nPočetna strana Toneri Toneri HP HP 203A / CF542A žuta (yellow) Toner Kompatibilni za HP M254dw / MFP M280nw\nNaziv proizvoda: HP CF542A kompatibilni laser toner\nKompatibilni toner HP CF542A žuta (yellow) je dostupan u ponudi tonerdiskont.rs\nTražite Hp kompatibilni toner HP CF542A žuta (yellow)? Ne želite previše novca da potrošite za kupovinu originalne toner kasete? Imamo rešenje za Vas! Kupite kompatibilni toner za HP štampač, koji ima kapacitet od 1.300 štampanih strana uz 5% popujenosti. Rok trajanja tonera određen je od strane proizvođača i označen na kutiji. HP CF542A žuta (yellow) kompatibilni (ForUse) toner koji NIJE original (OEM- Original Equipment Manufacturer), nego je NOV kompatibilni od drugog proizvođača. Idealni su za svskodnevno štampanje dokumeneta u boji i fotografija u kućnim uslovima, za mikropreduzeća i manje kancelarije.


Kalendar 11/06/2011 Srbija Sport\nPočetna Strana Kalendar / Arhiva 11/06/2011\nSL: Polovičan učinak odbojkaša Srbije protiv Portugala\nMuška odbojkaška reprezentacija Srbije pobedila je u Novom Sadu selekciju Portugalije rezultatom 3:0, ali je doživela poraz u prvom meču u beogradskom Pioniru 2:3.\nObradović: Ne verujem mnogo Šveđanima!\nSelektor Dejvis kup reprezentacije Srbije Bogdan Obradović izjavio da se ne obazire mnogo na najavu Robina Soderlinga da neće igrati na meču protiv srpskih tenisera, već ističe da će se svetski šampioni ozbiljno pripremati za meč u Švedskoj\nDinamo iz Moskve želi Pantelića\nFudbalski reprezentativac Srbije i napadač atinskog Olimpijkosa Marko Pantelić mogao bi karijeru da nastavi u moskovskom Dinamu, javljaju ruski mediji\nEL: Odbojkašice Srbije pobedile Francusku u pet setova\nŽenska odbojkaška reprezentacija Srbije pobedila je u Subotici selekciju Francuske rezultatom 3:2, po setovima 25:13, 19:25, 19:25, 25:22, 17:15 u prvom meču III vikenda grupe A Evropske lige\nRukometašice pobedile Hrvatsku, ali ostale bez SP\nŽenska rukometna reprezentacija Srbije nije uspela da se plasira na Svetsko prvenstvo, koje će biti održano u Brazilu od 3. do 18. decembra ove godine\nNadal: Četiri meseca igram pod velikim pritiskom!\nNajbolje rangirani teniser sveta Rafael Nadal priznao je posle poraza od Žo-Vilfreda Conge u Kvinsu sa 2:1, po setovima 6:7, 6:4, 6:1, da u poslednje vreme igra pod velikim pritiskom.\nAna "prokockala" finale Birmingema\nSrpska teniserka Ana Ivanović eliminisana je u polufinalu turnira u Birmingemu, pošto je izgubila od Danijele Hantuhove iz Slovačke sa 2:1, po setovima 6:7 (2-7), 6:3, 6:2\nFetel osvojio pol poziciju na VN Kanade\nVozač ekipe Red Bul Nemac Sebastijan Fetel osvojio je pol poziciju na zvaničnom treningu uoči sedme trke sezone za Veliku nagradu Kanade koja će biti održana u nedelju na stazi u Montrealu\nBabović ostaje, Ivanov pregovara, Lola odlazi!\nFudbaler Partizana Stefan Babović odlučio je da produži ugovor sa klubom na još dve godine, potvrdio je sportski direktor "crno-belih" Mladen Krstajić\nBenzema slao pornografiju 14-godišnjakinji\nFudbaler madridskog Reala Karim Benzema pod istragom je zbog sumnji da je poslao fotografiju sa pornografskim sadržajem devojčici od 14 godina, prenosi "San"\nNikolić: Vuković me potcenio!\nNekadašnji kapiten srpskih rukometaša Ratko Nikolić izjavio je da se nije odazvao pozivu selektoru Veselinu Vukoviću jer ga je ovaj potcenio pozvavši ga da igra za B reprezentaciju, prenosi "Sportski žurnal"\nSavanović prešao u Efes Pilsen\nReprezentativac Srbije Duško Savanović potpisao je trogodišnji ugovor sa Efes Pilsenom


RTS :: Martinović: Opada stopa nezaposlenosti\nEkonomija Martinović: Opada stopa nezaposlenosti\nčetvrtak, 13. nov 2014, 15:40 -> 15:53\nMartinović: Opada stopa nezaposlenosti\nGeneralni direktor Nacionalne službe za zapošljavanje Zoran Martinović rekao je u Kraljevu da stopa nezaposlenosti kontunuirano opada i da trenutno iznosi 17,6 odsto,sto je najnize u poslednjih nekoliko godina.\nZoran Martinović je rekao da je na evidenciji službe za zapošljavanje 52.000 ljudi manje u odnosu na februar ove godine.\n"Neki su ispunili uslov za penziju, drugi su brisani zbog nepoštovanja zakonskih procedura, ali ovo je metodologija koja je korišćena i ranije", naveo je Martinović.\nPrema njegovim rečima, zbog zabrane zapošljavanja u javnom sektoru veći broj ljudi verovatno je našao uhlebljenje u realnom sektoru.\nMartinović je rekao da su sa usvajanjem zakonskih rešenja koja predviđaju isplatu otpremnine na poslodavcima prihvatljiv način, povećane šanse za zapošljavanje lica starijih od 50 godina, da je povećan i broj zapošljavanja na neodređeno vreme, u odnosu na raniji period.\nU Srbiji je trenutno nezaposlenih oko 741.000, a za aktivne mere zapošljavanja iz republičkog Budžeta je preko NSZ opredeljeno oko 600 miliona dinara.\nPlanirano je da na nivou Srbije, kroz aktivne mere zapošljavanja, posao nađe oko 6.000 ljudi, od čega su oko 2.500 osobe sa invaliditetom.\nNedostatak budžeta NSZ nadomešćuje se iz budžeta lokalnih samouprava, pa je tako u Kraljevu danas 250 nezaposlenih dobilo ugovor o stručnoj praksi, javnim radovima ili samozapošljavanju za šta je NSZ izdvojila tri, a lokalna samouprava 18 miliona dinara.\nNovosadski sajam poljoprivrede ponovo u punom obimu, izlagači iz 21 zemlje


Kriminalci promenili surove taktike, evo kako sada ubijaju! - alo.rs\nAUTOR: Alo.rs/Kurir DATUM I VREME: 21.10.2019. 10:13\nMafija: Eksploziv i paklene mašine postavljene ispod automobila postali su primarni metod za međusobne obračune kriminalnih klanova, kako zbog efikasnosti i preciznosti, tako i zbog toga što za sobom ne ostavljaju tragove koji vode do izvršioca.\nbomba, Vračar, Foto: Fejsbuk\nPlaćene ubice, sačekuše, jurnjave automobilima i motociklima sa kojih se u pokretu nemilosrdno ubijaju žrtve, nekada su bili osnovni potpisi svake mafijaške likvidacije, dok su danas primat u mafijaškim obračunima odnele auto-bombe.\nTako je tokom devedesetih godina simbol mafijaških likvidacija bio srebrni „audi smrti“, iz kog su pripadnici zemunskog klana sejali smrt po beogradskim ulicama.\nTaktika je uvek bila ista - za volanom je morao da bude najbolji vozač među „zemuncima“, žrtvama se približavao brzo, presretao ih, a potom pucao iz „kalašnjikova“. Sve do velike policijske akcije „Sablja“, kada je ovaj klan razbijen 2003. godine, o čuvenom „audiju“ se dosta pričalo, ali ga je malo ljudi koji su napad iz njega preživeli videlo. „Audi smrti“ glave je koštao Mirka Tomića Bosanca, Radoslava Trlajića - Batu Trlaju, Zorana Davidovića Ćandu, Zorana Uskokovića Skoleta, Sredoja Šljukića Šljuku i mnoge druge.\nPodmetanje bombi u to vreme nije bilo aktuelno. Ostalo je upamćeno da je pokušaj da se nekadašnji vođa voždovačkog klana Goran Vuković Majmun 1994. ubije bombom postavljenom pod automobil bio ne samo neuspešan već i komičan. Bomba je postavljena, ali se Vuković navodno čitav dan vozikao po gradu s njom, sve dok je njegovi prijatelji nisu videli i skinuli. Ubijen je u decembru te godine, ali iz automatskog oružja.\nU godinama koje su usledile, „audi“ je otišao u istoriju, a poslednjih godina njegovo mesto u kriminalnim obračunima zauzele su bombe.\n- U početku nije bilo teško pronaći eksploziv, jer ga je zbog ratova na prostoru bivše Jugoslavije bilo dovoljno, ali je bilo teško doći do onog ko bi ga stručno postavio. To se smatralo visokorizičnim poslom. S godinama, pojedine kriminalne grupe, naročito s druge strane Drine, specijalizovale su se za ovakve likvidacije, jer zahtevaju manju logistiku, ali i manju mogućnost da onaj koji postavlja ostavi tragove, jer vatra posle eksplozije uništava dokaze - objašnjava sagovornik Kurira. Osim toga, prema njegovim rečima, u prometnim gradovima ubica ne mora da juri žrtvu, a lakše mu je i da neopaženo ode s mesta eksplozije.\nBombe pod automobilima počele su da eksplodiraju ne samo po Beogradu već po celoj Srbiji, ali i Crnoj Gori i Bosni i Hercegovini.\n- Činjenicu da je zbog nedostatka tragova policiji teško da pronađe osobu koja je postavila bombu demantovalo je hapšenje Velimira Simića, pripadnika kriminalne grupe Darka Eleza, koji se sumnjiči da je pre 13 godina postavljanjem bombe ubio Gorana Mijatovića Mitu, predsednika FK Bežanija.\nBivši operativac DB Boža Spasić smatra da su likvidacije auto-bombama postale obeležje mlađih generacija u podzemlju.\n- Za izvršioce, ovo je daleko bezbolniji način sa sprovođenje likvidacije u odnosu na klasično ubistvo ili sačekušu, gde egzekutor mora neposredno da prilazi žrtvi. Automobili su atentatorima dostupni 24 sata, tako da imaju vremena da na vreme osmisle napad i postave eksploziv. Samu bombu mora da napravi profesionalac, pa su se za te poslove uglavnom angažovale osobe koje su radile sa eksplozivom u vojsci, policiji, pa čak i na frontu. Međutim, u poslednje vreme primetan je porast amatera koji prave ove paklene mašine, a koji su se neretko završavali tragedijama i pogibijima već tokom izrade - smatra Spasić.\nZa prvi ubistvo bombom postavljenom pod automobil smatra se likvidacija Radeta Međeda, vlasnika tada najvećih kockarnica u Srbiji. Bomba u njegovom džipu aktivirana je 1994. daljinskim upravljačem, dok se Međed uključivao u Ulicu kneza Miloša. Ubice nikada nisu otkrivene.\nKriminolog Zlatko Nikolić kaže da je upotreba eksploziva čistija za izvršioce upravo zbog toga što za sobom ne ostavlja tragove.\n- Ovakav način likvidacije za izvršioca jeste bezbedniji, samo je pitanje da li će naći dovoljno obučenu osobu koja tim eksplozivom zna da rukuje. Ovakvi načini likvidacija svojstveni su crnogorskoj mafiji - kazao je Nikolić.\nBožidar Spasić objašnjava da je auto-bombe najviše koristila italijanska mafija.\n- Automobili se tamo dižu u vazduh više kao opomena, a služe i da dodatno uznemire nečiju porodicu ili komšiluk. U Srbiji se, međutim, auto-bombe koriste podjednako i za likvidacije i za opomene, jer su se u većini slučajeva pokazale kao preciznije i čistije, jer ne ostavljaju tragove koji bi dovele do izvršioca - smatra Spasić.\nČUDOM IZBEGAO SMRT\nLazar Vukićević (30), navijač Crvene zvezde i osuđeni napadač na vođu Partizanovih navijača Nikolu Vavića, samo je pukom srećom izbegao smrt kada je 29. septembra eksplodirala bomba podmetnuta ispod njegovog skupocenog „poršea“. Pretpostavlja se da je bomba trebalo da ubije Vukićevića, kao i da ju je napadač slučajno aktivirao u trenutku dok je vozilo bilo parkirano u Riječkoj ulici na Vračaru. Vukićević je osuđen zbog obračuna iz januara 2017, kada je tokom tuče ispred jednog prestoničkog noćnog kluba upucao Vavića u noge.\nSPASAO GA ODVEZAN POJAS\nVladimir Karan (46), koji se dovodio u vezu s rakovičkim klanom, teško je povređen u junu 2015, kada je eksplodirala bomba postavljena pod njegov džip BMW X5 u Kirovljevoj ulici na Banovom brdu. U eksploziji su povređena još dva prolaznika jer je džip odleteo u vazduh usred dana, u blizini autobuskog stajališta i nekoliko kafića. Karan je od siline detonacije izleteo iz vozila kroz šoferšajbnu, a pretpostavlja se da mu je upravo to spaslo život jer nije bio vezan. Karan navodno ima poveći dosije zbog više razbojništava i krađa, a dovodio se u vezu i sa trgovinom narkoticima. Početkom godine hapšen je u policijskoj akciji zajedno sa drugim pripadnicima podzemlja Nebojšom Stojkovićem Stojketom, Vladimirom Jovanovićem Japancem, Zvonkom Mateovićem.\nPAS PREŽIVEO DETONACIJU\nNenad Blagojević Bosanac (48) raznet je u eksploziji bombe postavljene pod njegov „mercedes“ kod Pupinovog mosta u Zemunu u decembru prošle godine. Policija je sumnjala da je njegova likvidacija povezana sa neraščišćenim računima iz njegove kriminalne prošlosti, a koji datiraju još iz devedesetih. Hapšen je zbog iznuda, a poslednjih 15 godina života proveo je u Australiji sa porodicom, gde je navodno vodio miran život. Ubijen je ubrzo nakon povratka u Beograd, a stravičnu eksploziju preživeo je njegov pas, koji je bio u prtljažniku vozila.\nBIVŠI POLICAJAC OSTAO BEZ NOGE\nBivši policajac Dalibor Bogdanović (42) iz Novog Sada, zvani Boća, ostao je bez noge u eksploziji bombe postavljene ispod njegovog džipa u maju ove godine. Eksplozivna naprava bila je postavljena ispod sedišta i daljinski je aktivirana u momentu kada se isparkiravao sa parkinga u Ulici Ilije Birčanina, gde inače živi. Bombaš je po svemu sudeći nadgledao njegov džip i čekao momenat. Kobnog dana Bogdanović je u svojstvu oštećenog svedočio na suđenju Jovanu Kecmanu, zvanom Coje, koji ga je pre pet godina upucao u jednoj kafani.\nUBIJEN IZ ČETVRTOG POKUŠAJA\nIvan Ćirić (37), navodni pripadnik voždovačkog klana, ostao je bez ruke u eksploziji bombe koja je raznela njegov automobil „sitroen“ u blizini Centralnog groblja u naselju Braće Jerković, februara 2018. Sličan bombaški napad Ćirić je preživeo pet godina ranije, dok je još 2004. preživeo ranjavanje u pucnjavi. Nekoliko meseci nakon što je izgubio ruku, Ćirić je ubijen u sačekuši na Trošarini, kada je nepoznati napadač na motoru prišao automobilu u kom je bio Ćirić s prijateljem i otvorio vatru. Sumnjalo se da je ubijen iz osvete jer je hteo da izađe iz podzemlja i nelegalnih poslova.\nSMRT KRALJA KLUBOVA\nDragan Jelinović Jelke (58), vlasnik poznatog noćnog kluba „Kabare rouz“, poginuo je u julu 2015. kada je eksplodirala bomba ispod njegovog „audija“ u Ulici Milana Vujaklije u naselju Bežanijska kosa. Istraga ovog zločina odvijala se u nekoliko pravaca, a policija je sumnjala da je likvidiran iz osvete zbog ubistva navijača Zvezde Velibora Dunjića. Jelinović je navodno duže vreme pre ubistva bio u sukobu s pojedinim navijačima koji je kulminirao Dunjićevim ubistvom.\nPredložio međunarodni samit u golf klubu na Floridi! Hajka usledila kada se saznalo ko je vlasnik\nStravična nesreća na vojnoj obuci, bili su u oklopnom vozilu, a onda su izvukli njihova tela!